title: Ranskan ePrix 2016

text: Ranskan ePrix 2016 eli 2016 Paris ePrix oli Formula E -sarjan kauden 2015–2016 seitsemäs osakilpailu. Kilpailu ajettiin 23. huhtikuuta Pariisin katuradalla Pariisissa Ranskassa. Kilpailun voittoon ajoi Lucas di Grassi.


title: Juan Muñoz Muñoz

text: Juan Muñoz Muñoz (s. 12. marraskuuta 1995 Utrera) on espanjalainen jalkapalloilija, joka edustaa Primera Divisiónissa pelaavaa Sevillaa. Pelipaikaltaan oikeajalkainen Muñoz on hyökkääjä.


title: Juan Muñoz Muñoz

text: Muñoz on Sevillan kasvatti. Hän pelasi seuran kakkosjoukkueessa Sevilla Atléticossa vuosina 2014–2016 47 Segunda División B:n ottelua onnistuen maalinteossa 18 kertaa. Seuran edustusjoukkueen paidassa Primera Divisiónissa hän teki debyyttinsä helmikuussa 2015 Getafea vastaan. Tuo oli hänen kauden ainoa ottelunsa. Syyskuussa 2015 hän teki debyyttinsä Mestarien liigassa Juventusta vastaan. Avausmaalinsa Primera Divisiónissa Muñoz teki toukokuussa 2016 Athletic Bilbaota vastaan. Kaudella 2015–2016 hän pelasi kahdeksan Primera Divisiónin ottelua tehden yhden maalin.


title: Juan Muñoz Muñoz

text: Muñoz pelasi Espanjan alle 19-vuotiaiden maajoukkueessa vuonna 2014 yhden ottelun tehden siinä kaksi maalia.


title: Ilmari Vuoristo

text: Ilmari Vuoristo (14. kesäkuuta 1897 Sortavala – 17. huhtikuuta 1939 Rovaniemi) oli suomalainen metsänhoitaja ja metsäteknologian professori.


title: Ilmari Vuoristo

text: Vuoriston vanhemmat olivat lehtori Paavo Sakari Vuoristo (Friberg) ja Johanna Ingeborg Wallin ja puoliso vuodesta 1923 Selma Dagmar Martin. Myös hänen veljensä Veikko Vuoristo (s. 1894) oli metsänhoitaja. Vuoristo tuli ylioppilaaksi 1916 Kajaanin yhteiskoulusta ja suoritti diplomi-insinööritutkinnon ja metsänhoitotutkinnon 1920 sekä maatalous- ja metsätieteiden kandidaatin ja lisensiaatin tutkinnot 1936. Tekniikan tohtoriksi Vuoristo väitteli 1932. Vuoristo toimi 1920-luvulla useissa eri tehtävissä sahateollisuudessa, mutta myös konepajalla ja telakalla sekä opettajana. 1930-luvulla hän työskenteli muun muassa metsänhoitajana ja rakennuspäällikkönä. Vuodesta 1934 hän toimi Metsäntutkimuslaitoksen metsäteknologisen osaston apulaisena ja vuodesta 1938 osaston professorina. Metsäteknologian dosentti hän oli vuodesta 1937.


title: Saksan ePrix 2016

text: Saksan ePrix 2016 eli 2016 Berlin ePrix oli Formula E -sarjan kauden 2015–2016 kahdeksas osakilpailu. Kilpailu ajettiin 21. toukokuuta Berliinin katuradalla Berliinissä, Saksassa. Kilpailun voitti Sébastien Buemi.


title: The Last of Our Kind

text: The Last of Our Kind () on kanadalais-sveitsiläisen laulaja Rykkan kappale, jolla hän edusti Sveitsiä . Kappaleen ovat säveltäneet ja sanoittaneet Christina Maria Rieder, Mike James, Jeff Dawson ja Warne Livesey.


title: The Last of Our Kind

text: Kappale kilpaili Eurovision laulukilpailun toisessa semifinaalissa, jossa se sai 28 pistettä, jäi viimeiseksi eikä päässyt finaaliin.


title: Kalevanharju

text:
Kalevanharju on Tampereen keskinen kaupunginosa. Virallisesti se on XVIII kaupunginosa. Se rajautuu pohjoisessa Liisankallioon, koillisessa Kalevaan, idässä Kalevanrinteeseen, etelässä Hatanpäähän, lännessä Ratinaan ja luoteessa Tulliin. Tampereen yliopiston Keskustakampus,
Kalevankankaan hautausmaa ja Tampereen Aikuiskoulutuskeskus sijaitsevat siellä.


title: Steven Sasson

text: Steven J. Sasson (s. 4. heinäkuuta 1950) on yhdysvaltalainen Eastman Kodak -yhtiössä työskennellyt tutkimusinsinööri, joka keksi digitaalikameran.


title: Steven Sasson

text: New Yorkin Brooklynissä varttunut Sasson opiskeli Rensselaer Polytechnic Institutessa Connecticutin osavaltiossa. Hän suoritti sähkötekniikan bachelor-tutkinnon 1972 ja master-tutkinnon 1973.


title: Steven Sasson

text: Sassonin ensimmäinen digitaalisen valokuvauskameran prototyyppi syntyi Kodakin palveluksessa vuonna 1975. Se oli suunnilleen leivänpaahtimen kokoinen, painoi 3,6 kiloa ja kykeni ottamaan 100 × 100 pikselin kokoisia mustavalkokuvia. CCD-kennon muodostama sähköinen kuva tallennettiin C-kasetille, ja tallennus kesti 23 sekuntia.


title: Steven Sasson

text: Vuonna 1989 Sasson ja työtoveri Robert Hills kehittivät ensimmäisen nykyaikaisen kaltaisen digitaalisen järjestelmäkameran. Siinä oli 1,2 megapikselin kenno, ja siinä sovellettiin jo kuvanpakkaustekniikkaa ja muistikortteja. Kodakin markkinointiosasto ei silti vielä tuolloinkaan kiinnostunut uudesta keksinnöstä, koska se olisi vaarantanut yhtiön perinteisen filmikuvaustekniikan menestymismahdollisuuksia.


title: Steven Sasson

text: Steven J. Sasson on saanut valokuvauksen mullistaneesta keksinnöstään monia palkintoja. Vuonna 2009 presidentti Barack Obama luovutti hänelle National Medal of Technology and Innovation -mitalin. Samana vuonna Rochesterin yliopisto nimitti Sassonin kunniatohtorikseen ja brittiläinen "The Economist" -talouslehti myönsi hänelle yhden vuosittaisista innovaatiopalkinnoistaan. Vuonna 2012 brittiläinen Royal Photographic Society antoi Sassonille korkeimman palkintonsa, Progress-mitalin.


title: Joey Anderson

text: Joseph Anderson (s. 19. kesäkuuta 1998 Roseville, Minnesota) on yhdysvaltalainen jääkiekkoilija, joka edustaa Yhdysvaltain NCAA-yliopistosarjassa pelaavaa Minnesota Duluthin yliopiston jääkiekkojoukkuetta. Anderson voitti alle 18-vuotiaiden maailmanmestaruuskilpailujen maalipörssin vuonna 2016. Seuraavana vuonna hänestä tuli nuorten maailmanmestari.


title: Kailer Yamamoto

text: Kailer Yamamoto (s. 29. syyskuuta 1998 Spokane, Washington, Yhdysvallat) on yhdysvaltalainen jääkiekkoilija, joka pelaa NHL-joukkue Edmonton Oilersin organisaatiossa. Seura varasi hänet ensimmäisellä kierroksella 22. pelaajana . Yamamoto on pelipaikaltaan oikea laitahyökkääjä. Hän laukoo oikealta.


title: Kailer Yamamoto

text: "The Sports Forecaster" -sivuston mukaan Yamamoto nopea, energinen ja tehokas laitahyökkääjä, jolla on poikkeukselliset luistelutaidot, mikä tekee hänestä viihdyttävän pelaajan katsojille. Yamamoto kykenee myös häiritsemään vastustajaa liikkeellään ja hänellä on hyvä laukaus. Pienikokoisen Yamamoton tulisi kuitenkin lisätä voimaa ja massaa. Hänen tulisi todistaa myös tasonsa NHL-tasolla tulosyksikössä, jotta Yamamoto ei jäisi pelkäksi "roolipelaajaksi".


title: Kailer Yamamoto

text: Yamamotoa on verrattu pienen kokonsa ja liikkeensä myötä pelityyliltään usein Johnny Gaudreauun.


title: Kailer Yamamoto

text: Yamamoto syntyi ja kasvoi Washingtonin Spokanessa, mutta hän siirtyi isoveljensä Keanun vanavedessä jo 12-vuotiaana Los Angeles Jr. Kingsin joukkueeseen. Yamamoton kotikaupungin joukkue Spokane Chiefs varasi hänet 105. pelaajana WHL:n varaustilaisuudessa 2013. Samana kesänä Yamamoton varasi Fargo Force 388. pelaajana USHL:n varaustilaisuudessa. Hän pelasi kauden 2013–2014 vielä T1EHL-juniorisarjaa Kingsissa. Kesällä 2014 Dubuque Fighting Saints varasi Yamamoton 42. pelaajana USHL Futures Draftissa.


title: Kailer Yamamoto

text: Kaudeksi 2014–2015 Yamamoto palasi kotikaupunkiinsa ja siirtyi hänet vuotta aiemmin varanneen Spokane Chiefsin WHL-joukkueeseen. Yamamoton tulokaskausi toi siellä 68 runkosarjaottelussa tehot 23+34=57 ja kuudessa playoff-ottelussa tehot 2+3=5. Hän oli runkosarjassa joukkueen kolmanneksi paras pistemies. Yamamoto voitti myös Chiefsin sisäisen tehotilaston lukemalla +12. Pudotuspeleissä hän jakoi joukkueen sisäisen pistepörssin voiton Adam Helewkan kanssa. Kaudella 2015–2016 Yamamoto oli Chiefsin paras pistemies ja syöttäjä tehoilla 19+52=71. Hän voitti myös joukkueen sisäisen tehotilaston lukemalla +20. Yamamoto esiintyi sekä kaudella 2014–2015 että kaudella 2015–2016 myös Yhdysvaltain maajoukkueen kehitysohjelman mukana.


title: Kailer Yamamoto

text: Yamamoto oli kaudella 2016–2017 Chiefsin paras pistemies, maalintekijä ja syöttäjä tehoilla 42+57=99, joilla hän sijoittui koko WHL:n pistepörssissä kuudenneksi. Yamamoto voitti myös joukkueen sisäisen tehotilaston lukemalla +14. Hänet valittiin kauden päätteeksi WHL:n läntisen konferenssin toiseen tähdistökentälliseen. Yamamoto pelasi kauden aikana myös CHL Top Prospects Gamessa sekä CCM/USA Hockey All-American Prospects Gamessa.


title: Kailer Yamamoto

text: Edmonton Oilers varasi Yamamoton ensimmäisellä kierroksella 22. pelaajana . Hän teki jo saman vuoden elokuussa seuran kanssa kolmivuotisen tulokassopimuksen. Yamamoto esitti harjoituskaudella 2017–2018 vahvoja otteita ja jakoi viidellä osumallaan koko NHL:n harjoituskauden maalipörssin voiton Winnipeg Jetsin Patrik Laineen ja Toronto Maple Leafsin Auston Matthewsin kanssa. Hän otti paikan Oilersin NHL-kauden avauskokoonpanosta ja teki näin ollen NHL-debyyttinsä runkosarjan avauskierroksella 4. lokakuuta 2017 Calgary Flamesia vastaan. Yamamoto sai ottelussa jääaikaa 6.33 minuuttia. Hän pelasi Oilersissa yhdeksän ottelua tehden kolme syöttöpistettä, kunnes seura lähetti Yamamoton takaisin Spokane Chiefsin WHL-joukkueeseen marraskuussa 2017, jolloin hänen ensimmäistä sopimuskauttaan ei näin ollen laitettu täytäntöön. Yamamoto oli Chiefsin neljänneksi paras pistemies tehoilla 21+43=64. Tammikuun 2018 lopulla hänet valittiin WHL:n viikon pelaajaksi.


title: Kailer Yamamoto

text: Syksyn 2018 harjoitusleirin päätteeksi Yamamoto otti paikan Oilersin NHL-kauden 2018–2019 avauskokoonpanosta. Hän teki NHL-uransa avausmaalin 18. lokakuuta 2018 Boston Bruinsia vastaan. Yamamoto valittiin ottelun ykköstähdeksi. Hän pelasi Oilersissa 12 ottelua tehopistein 1+1=2, kunnes seura lähetti Yamamoton ja Jesse Puljujärven AHL-joukkue Bakersfield Condorsin vahvuuteen marraskuussa.


title: Kailer Yamamoto

text: Yamamoto pelasi alle 20-vuotiaiden MM-kilpailuissa vuonna 2018, jolloin hän voitti pronssia. Yamamoto pelasi myös alle 18-vuotiaiden MM-kilpailuissa vuonna 2016, jolloin hän voitti pronssia. Yamamoto jakoi tehoilla 7+6=13 koko turnauksen maalipörssin voiton Suomen Eeli Tolvasen ja joukkuetoverinsa Joey Andersonin kanssa sekä sijoittui pistepörssissä kolmanneksi.


title: Kailer Yamamoto

text: Yamamoto pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän jakoi tehoilla 4+3=7 koko turnauksen pistepörssin voiton joukkuetoverinsa Casey Mittelstadtin kanssa ja maalipörssin voiton Suomen Otto Mäkisen kanssa. Yamamoto pelasi myös World U-17 Hockey Challengessa marraskuussa 2014, jolloin hän voitti hopeaa.


title: Kailer Yamamoto

text: Yamamoton isoveli Keanu pelaa hyökkääjänä McGill-yliopiston joukkueessa. Veljekset pelasivat kolme kautta joukkuetovereina Spokane Chiefsin WHL-joukkueessa. Heidän isänisänsä on japanilainen ja äidinisänsä on etniseltä taustaltaan alkuperäinen havaijilainen.


title: Biet

text: Biet (”Mehiläinen”) oli Helsingissä vuosina 1880–1898 ilmestynyt ruotsinkielinen maatalouslehti.


title: Biet

text: Agronomi Johannes Jernströmin perustama ja toimittama "Biet, Tidskrift för Finlands Landthushållning" oli Suomen ensimmäinen pitkäikäinen maatalouslehti. Sen kohderyhmänä olivat sivistyneet maanviljelijät, joille pyrittiin jakamaan alan tietoja. Neljän ensimmäisen vuoden ajan Jernströmin apuna toimi agronomi G. Stolpe. Sisällöltään korkeatasoisen lehden levikki jäi vain muutamaan sataan, mutta sen julkaisemista voitiin jatkaa senaatin avustuksella.


title: Biet

text: "Bietin" lisälehtenä ilmestyi vuosina 1892–1895 myös erikseen tilattava "Trädgårdsvännen". Vuosina 1883–1885 toimitus julkaisi "Maanviljelyskirjaa Suomenmaalle suomen kielellä". "Bietin" lakattua Jernström ryhtyi toimittamaan uutta "Landtbrukaren"-viikkolehteä.


title: Podokit

text: Podokit ("Falcatifolium") on podokarpuskasvien heimoon (Podocarpaceae) kuuluva havupuusuku. Suvun kuusi lajia ovat trooppisen Aasian ja Tyynenmeren saarten pensaita ja puita. Suvun ominaispiirteitä ovat pihkaiset lehdet, jotka ovat sivuversoissa suuria ja usein sirppimäisesti kaartuvia, sekä epäsymmetriset mehevät kävyt.


title: Podokit

text: Tieteellinen nimi "Falcatifolium" on muodostettu latinan sirppiä ja lehteä tarkoittavista sanoista. Useiden suvun lajien sivuversojen lehdet ovat muodoltaan sirppimäisiä.


title: Podokit

text: Podokit ovat ainavihantia puuvartisia kasveja. Ne ovat yleensä pienehköjä puita tai pensaita. Oksat haarautuvat puumaisilla kasveilla rungosta valekiehkuroina. Pensasmaisilla yksilöillä oksitus on epäsäännöllisempää. Rungon ohut ja hajanaisten korkkihuokosten täplittämä kuori hilseilee vanhemmiten liuskoina. Kuori ja lehdet ovat pihkaisia.


title: Podokit

text: Lehtien muoto vaihtelee suuresti. Lehtiasento on kierteinen, mutta lehdet ovat usein kääntyneet tyvestään siten, että asettuvat kaksirivisesti rangan sivuille. Johtoversoilla ja käpyjä tuottavilla versoilla on suomumaisia ja rangan myötäisiä lehtiä, kun taas sivuversoilla on kaksirivisesti asettuneita lehtiä, joilla on johteinen lehtikanta ja litteä, siirottava lehtilapa. Varhaislehdet ovat usein myöhäislehtiä suurempia. Lisäksi nuorilla taimilla on ensimmäisenä vuonnaan myös muista lehdistä selvästi poikkeavia kapean linssimäisiä lehtiä. Sivuversojen litteiden lehtien muoto vaihtelee suikeasta sirppimäiseen. Niillä on näkyvä keskisuoni. Sirppimäisen lehden lapa kaartuu rangasta poispäin, mutta lavan kärki kaartuu usein takaisin verson kärjen suuntaan, toisinaan niin voimakkaasti, että lehti muistuttaa muodoltaan S-kirjainta. Ilmarakoja on kaikilla lehden pinnoilla.


title: Podokit

text: Podokit ovat kaksikotisia hede- ja emikukintojen sijaitessa eri kasviyksilöissä. Kukinnot ovat perällisiä, ja kasvavat yleensä yksittäin lehtihangoissa.


title: Podokit

text: Hedekävyiksi kutsutut hedekukinnot ovat pitkän lieriömäisiä ja hieman norkkomaisia. Hedekäpy koostuu lavaltaan kolmiomaisista tai pitkäsuippuisista hedelehdistä. Jokaisessa hedelehdessä on kaksi siitepölyä tuottavaa pallomaista pölylokeroa.


title: Podokit

text: Kävyiksi kutsutut emikukinnot muuttuvat kypsyessään meheviksi ja sisältävät tavallisesti vain yhden siemenen. Käpy koostuu useasta kierteisesti asettuneesta käpysuomusta, joista tavallisesti vain yksi on hedelmällinen. Hedelmällisessä käpysuomussa on yksi ranganpuoleisella pinnalla sijaitseva käänteinen siemenaihe. Hedelmättömät käpysuomut turpoavat kävyn kypsyessä ja muodostavat epäsäännöllisen muotoisen mehevän pohjuksen kävyn tyveen. Kävyn kärjessä sijaitseva lähes pysty siemen on pohjukseen nähden vino. Siemenen tyveä ympäröi siemenen tuottaneesta emisuomusta kehittynyt mehevä vaippa eli epimatium.


title: Podokit

text: Podokkeja esiintyy Kaakkois-Aasiassa ja läntisellä Tyynellämerellä ainakin Malesiassa, Indonesiassa, Filippiineillä, Papuassa-Uudessa-Guineassa ja Uudessa-Kaledoniassa.


title: Podokit

text: Podokit ovat podokarpuskasvien heimoon kuuluvia havupuita. Niiden lähimmät sukulaiset ovat genetiikan perusteella suvun "Dacrydium" kasvit. Podokit luokiteltiinkin yleensä sukuun "Dacrydium" ennen kuin David John de Laubenfels erotti ne vuonna 1969 omaksi suvukseen "Dacrydiumin" lehdistä poikkeavien kaksimuotoisten ja usein sirppimäisten lehtien sekä käpyjen muodon erojen perusteella.


title: Podokit

text: Sukuun määritellään yleisesti kuuluvaksi kuusi lajia.


title: Skol-Tidning

text: Skol-Tidning oli Turussa vuosina 1847–1848 ilmestynyt ruotsinkielinen opettajien ammattilehti.


title: Skol-Tidning

text: G. E. Eurénin, G. F. Helsingiuksen, C. R. Forsmanin ja vuonna 1848 H. Heikelin toimittama "Skol-Tidning" vaati kouluun parempia opetusmenetelmiä, syvällisempää opetusta ja yhtenäistä hallintoa. Sen esikuvana oli Saksan uushumanismin värittämä koulujärjestelmä. Lehti ilmestyi kerran kuukaudessa kahden vuoden ajan.


title: Donskoi (täsmennyssivu)

text: Donskoi voi tarkoittaa seuraavia asioita:


title: David Quenneville

text: David Quenneville (s. 13. maaliskuuta 1998 Edmonton, Alberta, Kanada) on kanadalainen jääkiekkoilija, joka edustaa Kanadan WHL-liigassa pelaavaa Medicine Hat Tigersin joukkuetta. Quenneville valittiin alle 18-vuotiaiden maailmanmestaruuskilpailujen tähdistökentälliseen vuonna 2016.


title: Johannes Skagius

text: Johannes Skagius (s. 10. helmikuuta 1995 Sollentunan kunta, Ruotsi) on ruotsalainen uimari. Hän on erikoistunut rintauintiin. Vuonna 2013 Skagius voitti nuorten EM-kisoissa kultaa 50 metrin rintauinnissa.


title: Kimmo Suomi

text: Kimmo Suomi (s. 22. tammikuuta 1954 Jyväskylä) on suomalainen liikuntatieteilijä, joka toimii Jyväskylän yliopiston liikuntatieteen professorina. Toukokuussa 2016 hänet valittiin Työväen Urheiluliiton puheenjohtajaksi.


title: Kimmo Suomi

text: Suomi on ollut myös SDP:n edustajana Jyväskylän kaupunginvaltuustossa vuosina 1993–2015. Hän erosi kaikista luottamustehtävistään maaliskuussa 2015, koska kaupungin sosiaalityöntekijä syytti häntä puhelinuhkailusta. Jyväskylän kaupunginvaltuusto myönsi hänelle eron valtuutetun tehtävästä 27.4.2015, ja hänen tilalleen kaupunginvaltuustoon nousi varavaltuutettu Simo Halttunen.


title: Sam Carrick

text: Sam Carrick (s. 4. helmikuuta 1992 Stouffville, Ontario, Kanada) on kanadalainen jääkiekkoilija, joka edustaa NHL-seura Anaheim Ducksin organisaatiota. Hän on Maple Leafsin viidennen kierroksen varaus .


title: Sam Carrick

text: Carrickilla on lisäksi kolme veljeä, jotka kaikki pelaavat myös jääkiekkoa. Hänen veljensä Jake Carrick (s. 1990), Trevor Carrick (s. 1994) ja Josh Carric (s. 1995) ovat kaikki pelanneet juniorikiekkoa Ontario Hockey Leaguessa. Lisäksi Trevor on Carolina Hurricanesin varaus ja edustaa nykyisin kyseistä organisaatiota. Veljesten serkku Bobby Hughes pelaa ECHL:ssä.


title: Sam Carrick

text: Carrick varattiin vuoden 2008 OHL-seura Brampton Battalioniin ensimmäisellä kierroksella 15. pelaajana. Carrick siirtyi joukkueeseen heti varausta seuranneeksi kaudeksi, 2008–2009. Hän pelasi Battalionissa tulokaskaudellaan 61 otteluatehden 10 maalia sekä 11 syöttöpistettä. Carrick pelasi 21 pudotuspeliottelua tehden yhden maalin, kun joukkue eteni liigan finaaleihin häviten siellä kuitenkin Windsor Spitfiresille.


title: Sam Carrick

text: Carrick valittiin kauden aikana edustamaan Kanadan Ontarion joukkuetta World U-17 Hockey Challengessa, jossa hän teki kuudessa pelaamassaan ottelussa yhden maalin sekä kolme syöttöpistettä. Lisäksi hänelle kertyi 14 rangaistusminuuttia. Carrick voitti joukkueensa kanssa turnauksessa kultaa.


title: Sam Carrick

text: Toisella OHL-kaudellaan, 2009–2010, Carrick pelasi 66 ottelua tehden 21 maalia sekä yhtä monta syöttöpistettä. Kahdeksassa pudotuspeliottelussa hän teki kaksi maalia sekä kaksi syöttöpistettä. Carrick valittiin kaudeksi 2010–2011 Battalionin varakapteeniksi. Hän teki 59 pelaamassaan ottelussa tehot 16+23=39. Lisäksi Carrick pelasi neljä pudotuspeliottelua, joissa sai yhden syöttöpisteen sekä istui kaksi kahden minuutin rangaistusta.


title: Sam Carrick

text: Toronto Maple Leafs varasi Carrickin viidennellä kierroksella yhteensä 144. pelaajana .


title: Sam Carrick

text: Carrick valittiin hänenviimeiseksi Battalionissa pelaamakseen kaudeksi joukkueen kapteeniksi. 68 runkosarjan ottelussa hän oli joukkueen sisäisten maali- sekä pistepörssin ensimmäinen tehtyään tehot 37+30=67. Hänelle kertyi kauden aikana 104 rangaistusminuuttia. Pudotuspeleissä Carrick pelasi kahdeksan ottelua tehden neljä maalia sekä neljä syöttöpistettä ja oli jälleen joukkueen paras pistemies.


title: Sam Carrick

text: Carrick pelasi neljä kautta kestäneen junioriuransa aikana yhteensä 254 ottelua, joissa teki 169 tehopistettä sekä keräsi 321 rangaistusminuuttia.


title: Sam Carrick

text: Huhtikuussa 2012 Carrick solmi kolmen vuoden mittaisen tulokassopimuksen hänet varanneen Toronto Maple Leafsin kanssa. Hän siirtyi seuraavaksi kaudeksi Maple Leafsin AHL-farmijoukkue Toronto Marliesiin. Lokakuun alussa hänet lähetettiin Marliesista ECHL:ään Idaho Steelheadsiin. Maaliskuussa hänet nostettiin takaisin Marliesiin loppu kaudeksi. Ensimmäisen ammattilaiskautensa aikana Carrick pelasi 19 AHL-ottelua tehoin 2+2=4 sekä 50 ECHL-ottelua tehoilla 16+21=37.


title: Sam Carrick

text: Toisella kaudellaan Carrick pelasi jälleen Marliesissa, jonne hänet lähetettiin Maple Leafsin harjoitusleirin jälkeen. Hän pelasi koko kauden ajan Marliesissa tehden 62 pelaamassaan runkosarjaottelussa tehot 14+21=35. Lisäksi hän istui 115 jäähyminuuttia. Pudotuspeleissä Carrick pelasi 14 ottelussa tehden viisi maalia sekä neljä syöttöpistettä.


title: Sam Carrick

text: Tulokassopimuksensa viimeisellä kaudella, 2014–2015, Carrick osallistui kautta edeltäneelle harjoitusleirille, josta hänet lähetettiin jälleen Marliesiin. Marraskuun ensimmäisenä päivänä Maple Leafs nosti Carrickin ensimmäisen kerran urallaan NHL-kokoonpanoon. Hän teki debyyttinsä samana päivänä pelatussa 3-2 -voittoon päättyneessä ottelussa Chicago Blackhawksia vastaan. Carrick pelasi viisi ottelua ilman pisteitä, jonka jälkeen hänet tiputettiin takaisin farmiin. Seuraavan kerran hänet nostettiin NHL:n puolelle tammikuussa, jolloin hän pelasi toiset viisi ottelua jääden pisteittä. Hänet nostettiin Maple Leafsiin kolmannen kerran maaliskuussa, jolloin hän myös onnistui 26. päivänä tekemään ensimmäisen NHL-maalinsa ottelussa Florida Panthersia vastaan. Hänet valittiin ottelun kolmostähdeksi. Yhteensä kauden aikana Carrick pelasi NHL:ssä 16 ottelua, joissa teki yhden maalin sekä yhden syöttöpisteen.


title: Sam Carrick

text: Carrick ja Maple Leafs solmivat kauden päättymisen jälkeen yksivuotisen jatkosopimuksen. Kautta 2015–2016 edeltäneeltä harjoitusleiriltä Carrick lähetettiin jälleen aloittamaan kautta AHL:ssä. Hän ehti pelata Marliesissa 50 ottelua tehoilla 15+18=33 ennen kuin hänet nostettiin NHL-kokoonpanoon huhtikuun alussa 2016. Hän pelasi yhteensä kolme ottelua NHL:ssä jääden pisteittä.


title: Vinski

text: Vinski voi tarkoittaa ainakin seuraavia:


title: Postal

text: Postal voi tarkoittaa ainakin seuraavia:


title: Gustaf Adolf Lindberg

text: Gustaf Adolf Lindberg (24. maaliskuuta 1865 Tukholma – 2. elokuuta 1906 Helsinki) oli ruotsalainen arkkitehti, joka vaikutti muutaman vuoden ajan myös Suomessa.


title: Gustaf Adolf Lindberg

text: Lindberg opiskeli Tukholman Taideteollisessa korkeakoulussa 1881–1884 sekä Kuninkaallisessa teknillisessä korkeakoulussa 1886–1887. Vuosina 1891–1892 hän työskenteli arkkitehtinä Sundsvallissa ja tämän jälkeen Saksassa vuoteen 1898 saakka, jolloin Lindberg muutti Suomeen. Helsingissä hän oli osakkaana arkkitehtitoimisto Grahn, Hedman & Wasastjernassa. Suomessa Lindbergin tunnetuin työ on hänen Noormarkun ruukkiin suunnittelemansa vuorineuvos Walter Ahlströmin yksityisasunto Havulinna.


title: Gustaf Adolf Lindberg

text: Gustaf Lindberg kuului Suomen vuosinaan myös vuoden 1905 suurlakon aikana perustettuun suojeluskaartiin. Hän sai surmansa elokuussa 1906 Hakaniemen mellakassa, joka oli Helsingin Hakaniemessä käyty suojeluskaartin ja punakaartin välinen aseellinen yhteenotto. Lindberg on haudattu yhteishautaan Hietaniemen hautausmaalle kuuden muun välikohtauksessa kuolleen suojeluskaartilaisen kanssa.


title: Orpo (täsmennyssivu)

text: Orpo viittaa seuraaviin:


title: Iltapuhde

text: Iltapuhde oli Porissa vuosina 1899–1901 ilmestynyt aikakauslehti.


title: Iltapuhde

text: "Iltapuhde" oli rahvaan kuvalehti, joka lupasi hyödyllistä ja huvittavaa luettavaa kristillis-siveellisessä hengessä. Sen perustamisen taustalla oli kansanvalistustoimintaa terävöittänyt helmikuun manifesti. Lehti ilmoitti tavoittelevansa varsinkin opettajien ja koulunuorison suosiota. Sitä levitettiin varattomiin perheisiin ja lukupiireihin kansakoulujen välityksellä. Myöhemmin "Iltapuhde" muuttui sanomalehtimäiseksi.


title: Iltapuhde

text: Kerran viikossa ilmestyneen lehden toimittajina työskentelivät Eeli Granit (1899–1900) ja E. Wirkki (1900–1901).


title: Ilmiö (lehti)

text: Ilmiö oli Viipurissa vuosina 1880–1881 ilmestynyt kulttuurilehti.


title: Ilmiö (lehti)

text: J. H. Erkon julkaisema ja toimittama "Ilmiö, Yleistajuinen aikakauslehti" oli uskonnollisesti vapaamielinen kulttuurilehti, joka korosti kansallisuusaatteen merkitystä humanistisessa ja edistyksellisessä hengessä. N. A. Zilliacuksen kirjapainossa painettu kuukausilehti lupasi julkaista kotimaista kirjallisuutta ja käsitellä ajankohtaisia kysymyksiä. Kannattamattomaksi osoittautunut "Ilmiö" ilmestyi vain vuoden ajan.


title: Helsingin Kuvalehti

text: Helsingin Kuvalehti oli Helsingissä vuosina 1909–1914 ilmestynyt aikakauslehti.


title: Helsingin Kuvalehti

text: "Helsingin Kaiun" kanssa kilpaillut "Helsingin Kuvalehti" pyrki seuraamaan ajankohtaisia kotimaisia ja ulkomaisia tapahtumia. Kahdesti kuukaudessa ilmestynyt lehti tavoitteli myös maaseututilaajia vuonna 1910 ilmestyneellä "Kansan Kuvalehti" -nimisellä kuukausipainoksella. Loppuvaiheessaan "Helsingin Kuvalehti" muuttui enemmän perhelehden suuntaan. Sen toimittajina työskentelivät aluksi Evert Böckerman ja vuodesta 1912 Antti Rytkönen.


title: Helsingin Kuvalehti

text: Vuosina 1917–1918 ilmestyi toinen "Helsingin Kuvalehti" -niminen viikkolehti.


title: Alexander Van der Bellen

text: Alexander Van der Bellen (s. 18. tammikuuta 1944 Wien) on Itävallan presidentti. Hänen kautensa alkoi 26. tammikuuta 2017. Hän on myös kansantaloustieteen professori emeritus.


title: Alexander Van der Bellen

text: Van der Bellen on isänsä puolelta hollantilaista sukujuurta ja Venäjältä vuonna 1919 ensin Viroon ja 1939 baltiansaksalaisten umsiedlunginin myötä Keski-Eurooppaan päätyneiden vanhempien jälkeläinen. Itävallassa Van der Bellen toimi aluksi sosialidemokraattisessa puolueessa, pääsi parlamentin alahuoneeseen vihreiden listoilta 1994 ja on toiminut parlamenttiryhmänsä puheenjohtajana.


title: Alexander Van der Bellen

text: Van der Bellen oli Itävallan vihreän puolueen ehdokas liittopresidentin vaalissa 2016. Hän pääsi toiselle kierrokselle 21,3 prosentin kannatuksella, ja häntä vastassa oli oikeistopopulistisen vapauspuolueen Norbert Hofer, jonka ääniosuus oli ensi kierroksella 35,1 prosenttia. Jatkosta jäivät riippumaton oikeistolainen Irmgard Griss, sosialidemokraatti Rudolf Hundstorfer, kansanpuolueen Andreas Khol sekä riippumaton Richard Lugner. Vaalien toisella kierroksella Van der Bellen sai 31 026 ääntä vastaehdokastaan enemmän eli 50,3 prosenttia. Itävallan korkein oikeus kuitenkin kumosi 1. heinäkuuta 2016 presidentinvaalin tuloksen ja vaalien toinen kierros uusittiin joulukuussa 2016. Uusintavaaleissa Van der Bellen sai 53,8 prosenttia äänistä ja hänestä tuli Itävallan presidentti 26. tammikuuta 2017.


title: Fétizon-hapetus

text: Fétizon-hapetus on kemiallinen reaktio, jossa piimaahan absorboitu hopeakarbonaatti hapettaa alkoholit karbonyyliyhdisteiksi. Reaktio on nimetty kehittäjänsä Marcel Fétizonin mukaan ja Fétizon ryhmineen raportoi reaktion ensimmäistä kertaa vuonna 1968. Reaktion etuna on sen toimiminen myös miedoissa olosuhteissa.


title: Fétizon-hapetus

text: Fétizon-hapetuksella primääriset alkoholit hapettuvat selektiivisesti aldehydeiksi ja sekundääriset alkoholit hapettuvat ketoneiksi. Reaktio on hyvin käyttökelpoinen laktonien valmistamiseen, koska sekä diolit että laktolit hapettuvat laktoneiksi. Symmetriset sekundääriset diolit voivat hapettua selektiivisesti ketoalkoholeiksi. Reaktio tapahtuu neturaaleissa olosuhteissa, joten tuotteessa lähtöaineessa voi olla myös happoille tai emäksille herkkiä funktionaalisia ryhmiä. Fenolit hapettuvat kinoneiksi, jotka voivat edelleen reagoida hapettavalla kytkeytymisreaktiolla. Propargyylialkoholijohdannaiset fragmentoituvat reaktion olosuhteissa.


title: Fétizon-hapetus

text: Fétizon-hapetuksen reaktiomekanismin ensimmäisessä vaiheessa alkoholi absorboituu piimaan ja hopeakarbonaatin pinnalle. Vähänkään polaariset liuottimet häiritsevät absorboitumista, minkä vuoksi reaktio suoritetaan käyttäen liuottimena esimerkiksi tolueenia. Alkoholimolekyyli asettuu kohtisuoraan hopeakarbonaatin ja piimaan muodostamaa pintaa vastaan ja koordinoituu hopeaioneihin. Hapettuminen tapahtuu yhden elektronin siirtona alkohoilta hopeaioneille. elektronin luovuttaa alkoholiryhmään sitoutunut hiiliatomi ja tähän hiiliatomiin sitoutunut vetyatomi, josta muodostuu vetyioni. Karbonyyliyhdisteen lisäksi muodostuu metallista hopeaa ja hiilidioksidia.


title: Kansakoulu (lehti)

text: Kansakoulu oli Jyväskylässä vuosina 1875–1881 ilmestynyt kasvatusopillinen aikakauslehti.


title: Kansakoulu (lehti)

text: Olai Wallinin toimittama ja Weilin & Göösin kirjapainon tukema "Kansakoulu, Kasvatusopillinen sanomalehti" toimi opettajien äänenkannattajana, mutta pyrki jakamaan tietoutta myös koulujen johtokunnille ja suurelle yleisölle. Kansakoulukysymyksiä perusteellisesti tarkastellut lehti korosti myös kotikasvatuksen merkitystä ja tavoitteli elävää yhteyttä kodin ja koulun välille. Kahdesti kuukaudessa ilmestyneen lehden levikki oli 200 vuosikertaa vuonna 1875.


title: Pieni Kuikkalampi (Utajärvi)

text: Pieni Kuikkalampi on Kiiminkijoen vesistöön kuuluva pieni järvi tai lampi, joka laskee Ison Kuikkalammen kautta Pieneen Torvenjärveen, Torvenjärveen ja edelleen Torvenjoen kautta Kiiminkijokeen. Järvi sijaitsee Juorkunassa, Purikkaalle menevän tien pohjoispuolella parisataa metriä Isosta Kuikkalammesta, johon siitä laskee oja. Järvi on asumaton, rannat ovat suota.


title: Iso Kuikkalampi (Utajärvi)

text: Iso Kuikkalampi on Kiiminkijoen vesistöön kuuluva pieni järvi tai lampi, joka laskee Pieneen Torvenjärveen, Torvenjärveen ja edelleen Torvenjoen kautta Kiiminkijokeen. Järvi sijaitsee Juorkunassa, Purikkaalle menevän tien eteläpuolella parisataa metriä Pienestä Kuikkalammesta, josta siihen laskee oja. Järvi on asumaton ja sen rannat ovat enimmäkseen suota, vaikka järvi onkin kankaiden ympäröimä.


title: Paavo Voutilainen (virkamies)

text: Paavo Voutilainen on entinen Helsingin kaupungin sosiaalijohtaja ja nykyinen hallitusammattilainen. Voutilainen on koulutukseltaan teologian maisteri ja hänet on myös vihitty papiksi. Nykyisin hän toimii Barona Oy:n tytäryhtiön Luona Oy:n hallituksen puheenjohtajana.


title: Paavo Voutilainen (virkamies)

text: Voutilainen oli julkisuudessa vuonna 2009 hankittuaan sosiaalijohtajan toimistoon ja Helsingin kaupungin laskuun 72.000 euron sohvakaluston ilman kilpailutusta. Asia käsiteltiin käräjäoikeudessa joka päätti, ettei Vuotilainen rikkonut virkavelvollisuutta.


title: Paavo Voutilainen (virkamies)

text: Ennen siirtymistään Barona-konsernin palvelukseen, hän tilasi Helsingin kaupungin puolesta miljoonilla euroilla asunnottomien majoitusta Baronaan kuuluvalta Forenom Oy:ltä ilman kilpailutusta.


title: Fotografiskt Allehanda

text: Fotografiskt Allehanda oli Helsingissä vuosina 1901 ja 1903–1905 ilmestynyt ruotsinkielinen valokuvauslehti.


title: Fotografiskt Allehanda

text: Helsingin amatöörivalokuvaajakerhon julkaisema "Fotografiskt Allehanda" oli harrastus- ja ammattijulkaisun välimuoto, joka keskittyi valokuvauksen tekniikkaan, laitteisiin ja aineksiin. Se pyrki myös edistämään valokuvataidetta julkaisemalla kerhon jäsenten otoksia. Otto Johanssonin toimittama lehti ilmestyi yhtenä numerona vuonna 1901 ja vuodesta 1903 lähtien kerran kuukaudessa. Ensimmäisenä vuonnaan noin 150 tilaajaa kerännyt "Fotografiskt Allehanda" jouduttiin lopettamaan kannatuksen puutteessa.


title: Antonio Possevino

text: Antonio Possevino ("Antonius Possevinus") (10. heinäkuuta 1533 – 26. helmikuuta 1611), oli italialainen roomalais-katolinen pappi, jesuiitta, diplomaatti ja kirjailija, jonka paavi Gregorius XIII vuonna 1577 lähetti Ruotsiin. Paavi toivoi, että suurvalta-asemaa tavoitteleva Ruotsi kääntyisi jälleen katoliseksi.


title: Antonio Possevino

text: Possevino liittyi 1539 jesuiittajärjestöön. Toimittuaan merkillepantavalla tavalla kerettiläisyyttä vastaan Savoijissa ja Ranskassa hän siirtyi 1572 jesuiittajärjestön pääsihteeriksi Roomaan. Vuonna 1577 hänet lähetettiin paavin edustajana Ruotsiin Juhana III:n yhteydenoton jälkeen arkaluonteisena tehtävänään yrittää palauttaa Ruotsi katoliseksi.


title: Antonio Possevino

text: Possevinon saapuessa Ruotsiin valtataistelu Juhana III:n ja hänen veljensä Kaarle-herttuan välillä oli yhä käynnissä. Kuningas oli edellisenä vuonna ehdottanut uutta jumlanpalvelusjärjestystä, niin sanottua Punaista kirjaa, ja vanhaan fransiskaaniluostariin Gråmunkeholmenilla (nykyisin Riddarholmen) oli perustettu teologinen kollegio, Collegium regium Stockholmense, jonka teologian opettajana toimi norjalais-ruotsalainen jesuiitta Laurentius Nicolai, joka myös vastasi koulusta.


title: Antonio Possevino

text: 1578 Possevinon onnistui saada Juhana III vastaanottamaan ehtoollisen katolisen rituaalin mukaan.


title: Antonio Possevino

text: Kaarle-herttua vastusti voimakkaasti yrityksia "rakentaa silta protestanttisen ja katolisen kirkon välille". Hän oli Södermanlandin, Närken ja Värmlannin herttua eikä halunnut komentoja Kirkkovaltiosta. Samana vuonna kun Laurentius Nicolai perusti koulun, kutsui herttua kokoon reformatorisen pappeinkokouksen. Hän kehotti myös veljeään kuningasta ottamaan vastaan pappeja, joiden henki ja terveys oli vaarassa, koska he eivät hyväksyneet Juhana III:n uutta liturgiaa. Juhana vastasi tekemällä heistä lainsuojattomia.


title: Antonio Possevino

text: Possevinon tuella Laurentius Nicolai protestoi kirjallisesti uskonpuhdistusta terävin sanakääntein, mikä vuorostaan herätti arvostelua. Kun ihmisjoukko oli sytyttänyt luostarin tuleen, kuningas väsyi lopulta, ja Laurentius Nicolai joutui muutamien selkkausten jälkeen poistumaan maasta.


title: Antonio Possevino

text: Juhana III asetti myös joukon ehtoja ehdotetulle katoliseen kirkkoon liittymiselle. Hän ei muun muassa hyväksynyt selibaattia ja vaati lisäksi, että ehtoollisviini olisi jaettava seurakuntalaisille. Yksimielisyyttä ei syntynyt, ja Possevino palasi Roomaan.


title: Antonio Possevino

text: Possevinon toisen Ruotsinmatkan aikana 1579-1580 hänelle kävi selväksi, että yritys saada katolisuus palautetuksi Ruotsiin oli tuomittu epäonnistumaan. Ennen toista lähtöään Ruotsista hän oli läsnä Pontus De la Gardien ja kuninkaan tyttären Sofia Johansdotter Gyllenhielmin vihkimistilaisuudessa Vadstenan luostarikirkossa. Vihkiminen toimitettiin katolisten menojen mukaan. Vihkimisen aikana lehteri romahti ja yksi ihminen kuoli. Jotkut arvelivat, että syynä oli Jumalan viha, jonka oletettiin olevan protestanttien puolella.


title: Antonio Possevino

text: Possevino siirtyi sen jälkeen Itä-Eurooppaan, jossa hän aluksi menestyksekkäästi esiintyi Puolan ja Venäjän suhteissa välittäjänä ja oleskeli sen jälkeen Venäjän hovissa, jossa hän turhaan toimi venäjän-ortodoksisen kirkon yhdistämiseksi katoliseen kirkkoon. Hänen sen jälkinen toimintansa Itä-Euroopassa oli arvokasta katoliselle kirkolle, mutta hän oli myös poliittisesti yhteyksissä Puolan kuninkaan Stefan Batoryn kanssa. Seurauksena oli lopulta, että hänet kutsuttiin takaisin Roomaan ja hänet määrättiin Paudan yliopiston professoriksi. Possevinoa käytettiin kuitenkin edelleen joskus diplomaattisissa tehtävissä.


title: Andrej Hatala

text: Andrej Hatala (s. 26. helmikuuta 1997 Trenčín) on slovakialainen jääkiekkoilija, joka edustaa Slovakian Extraligassa pelaavaa Dukla Trenčíniä. Hän on pelipaikaltaan puolustaja.


title: Andrej Hatala

text: Hatala teki pääsarjadebyyttinsä kasvattajaseuransa Trenčínin riveissä 16-vuotiaana kaudella 2013–2014. Dinamo Riika varasi hänet 78. pelaajana vuoden .


title: Haglöfs

text: Haglöfs on ruotsalainen yritys, joka valmistaa ulkoiluvaatteita ja -jalkineita sekä retkeilyvarusteita, kuten reppuja, makuupusseja ja telttoja.


title: Haglöfs

text: Haglöfsin perusti Wiktor Haglöf Taalainmaan Torsångissa vuonna 1914. Nykyään se kuuluu Pohjoismaiden suurimpiin ulkoiluvaate- ja varustevalmistajiin. Sen tärkeimpiä kilpailijoita on muun muassa ruotsalainen Fjällräven, norjalainen Helly Hansen ja suomalainen Halti. Sen myynti oli vuonna 2009 589,6 miljoonaa Ruotsin kruunua. Vuodesta 2010 Haglöfsin on omistanut japanilainen urheiluvarusteyritys Asics.


title: Haglöfs

text: Haglöfsin pääkonttori sijaitsee Avestassa, Taalainmaalla.


title: Chris Wondolowski

text: Christopher Elliott Wondolowski (s. 28. tammikuuta 1983 Danville, Kalifornia) on yhdysvaltalainen jalkapalloilija, joka edustaa Major League Soccerissa pelaavaa San Jose Earthquakesia. Pelipaikaltaan oikeajalkainen Wondolowski on hyökkääjä. Hän kuuluu myös Yhdysvaltain jalkapallomaajoukkueeseen.


title: Chris Wondolowski

text: Kalifornian Chicon osavaltionyliopiston Wildcats-joukkueessa pelannut Wondolowski aloitti aikuisten uransa vuonna 2004 Chico Rooksin paidassa. Vuonna 2005 San Jose Earthquakes varasi Wondolowskin MLS:n varaustilaisuudessa numerolla 41 ja Wondolowski teki Major League Soccer -debyyttinsä samana vuonna. Kaudeksi 2006 Wondolowski siirtyi saman sarjan Houston Dynamoon. Hän voitti seuran paidassa MLS Cupin avauskaudellaan ja kaudella 2007. Yhteensä hän pelasi seuran paidassa vuosina 2006–2009 37 ottelua tehden niissä neljä maalia.


title: Chris Wondolowski

text: Kesken kauden 2009 Wondolowski siirtyi takaisin vanhaan seuraansa Earthquakesiin. Hän voitti liigan maalikuninkuuden kausilla 2010 ja 2012 ja kaudella 2012 hänet valittiin myös sarjan arvokkaimmaksi pelaajaksi. Wondolowski on myös Earthquakesin historian paras maalintekijä.


title: Chris Wondolowski

text: Wondolowski debytoi Yhdysvaltain jalkapallomaajoukkueessa tammikuussa 2011 ystävyysottelussa Chileä vastaan. Hän on kuulunut Yhdysvaltain joukkueeseen vuosien 2011, 2013 ja 2015 Gold Cupeissa, joista hänellä on kultaa vuodelta 2013 ja hopeaa vuodelta 2011. Vuonna 2013 Wondolowski oli turnauksen paras maalintekijä yhdessä Landon Donovanin ja Gabriel Torresin kanssa viidellä maalillaan. Ensimmäisen maajoukkuemaalinsa Wondolowski teki heinäkuussa 2013 ystävyysottelussa Guatemalaa vastaan.


title: Chris Wondolowski

text: Vuoden 2014 MM-kilpailuissa Wondolowski pelasi kahdessa ottelussa. Hänet valittiin Yhdysvaltain joukkueeseen vuoden 2016 Copa América Centenarioon.


title: Chris Wondolowski

text: Wondolowski on pelannut 35 maaottelua ja tehnyt niissä 11 maalia vuosina 2011–2016.


title: Chris Wondolowski

text: Myös Wondolowskin pikkuveli Stephan Wondolowski on pelannut jalkapalloa ammatikseen. Wondolowskin isoisä muutti lapsena Yhdysvaltoihin Puolasta. Wondolowskin äiti kuuluu kiowa-heimoon, jonka jäsen Wondolowski on myös itse.


title: Chris Wondolowski

text: Seurajoukkuetasolla


title: Chris Wondolowski

text: Maajoukkuetasolla


title: Chris Wondolowski

text: Henkilökohtainen


title: Chris Wondolowski

text: Ennätykset


title: Mannerheimintien silta

text: Mannerheimintien silta on Helsingin Mannerheimintien silta, joka ylittää nykyään Baanaksi nimetyn kevyen liikenteen väylän. Silta on valmistunut vuonna 1894. Tyypiltään silta on betoninen holvisilta.


title: Mannerheimintien silta

text: Sillan rakentamisen aikoihin Mannerheimintien nimi oli Läntinen Viertotie ja ylikulkusilta rakennettiin Helsingin satamaradan yli. Sillan holvi on raudoittamaton, ja sen betonoinnissa on käytetty säästökiviä. Holvin betonirakenteen paksuus on 50–60 senttimetriä, ja sen vapaa aukko on 5,60 metriä. Sillan idänpuoleinen pitkä tukimuuri ja holvikaarien päädyt on päällystetty graniitilla.


title: Mannerheimintien silta

text: Silta on Helsingin vanhimpia siltoja ja tiettävästi Suomen ensimmäinen betonisilta.


title: Stephen Johns

text: Stephen Johns (s. 18. huhtikuuta 1992 Wampum, Pennsylvania) on yhdysvaltalainen jääkiekkoilija, joka kuuluu NHL-seura Dallas Starsin organisaatioon.


title: Stephen Johns

text: Ennen ammattilaisuraansa Johns kuului 2008–2010 USA Hockeyn pelaajakehitysohjelmaan, ja voitti alle 18-vuotiaiden maailmanmestaruuden keväällä 2010. Vuosina 2010–2014 hän pelasi yliopistokiekkoa Notre Damen yliopiston joukkueessa.


title: Stephen Johns

text: Johns on Chicago Blackhawksin toisen kierroksen varaus vuodelta . Hänet kaupattiin heinäkuussa 2015 Dallas Starsiin yhdessä Patrick Sharpin kanssa. NHL-debyyttinsä Johns teki Starsin riveissä maaliskuussa 2016 juuri Chicagoa vastaan.


title: Jokerien KHL-kausi 2016–2017

text: Jokerien KHL-kausi 2016–2017 on järjestyksessään jääkiekkoseura Helsingin Jokerien historian 50:s kausi, ja kolmas, jonka se pelaa KHL:ssä. Joukkue pelaa läntisen konferenssin Bobrov-divisioonassa, johon kuuluvat Jokerien lisäksi Dinamo Minsk, Dinamo Riika, Medveščak Zagreb, SKA Pietari, Slovan Bratislava ja Spartak Moskova


title: Jokerien KHL-kausi 2016–2017

text: Suluissa sopimuksen kesto.


title: Jokerien KHL-kausi 2016–2017

text: Jokereiden keski-ikä putoaa tulevalle KHL-kaudelle kahdella vuodella. Ryhmään on haluttu tuoda myös lisää fyysisyyttä, taitoa, luisteluvoimaa ja ratkaisukykyä. Fyysisyys on yksi osa-alue, sillä etenkin puolustuspäässä tässä liigassa tarvitaan äijämäisyyttä ja jämäkkyyttä. Se on oppi, jonka olemme saaneet kahden viime kauden playoffseista, joissa peli menee kovuudessaan vielä pari pykälää runkosarjaa korkeammalle. Lisäksi olemme pyrkineet nostamaan taitotasoamme, luisteluvoimaamme sekä ratkaisukykyämme. Kokonaisuutena olemme jälleen valmiimpia uuteen urakkaan. GM Jari Kurri kertoo, että Jokerit on haluttu paikka pelaajien keskuudessa. Jokereiden varusteyhteistyökumppaneita kaudella 2016-17 ovat Bauer, CCM ja Easton.


title: Jokerien KHL-kausi 2016–2017

text: Jokerit kokoontuu Helsingissä ensimmäistä kertaa yhteen heinäkuun 21. tiistaina. Jokerit pelaa harjoituskaudellaan neljä ottelua ja osallistuu lisäksi Nikolai Putshkov-muistoturnaukseen, joka järjestetään Pietarissa elokuun puolessa välissä. Turnauksen aikana pelataan kolme ottelua. Harjoituskauden suurin ottelu pelataan 11. elokuuta Espoon Metro Areenalla SKA Pietaria vastaan.


title: Jokerien KHL-kausi 2016–2017

text: Kaudella 2016–2017 Jokerit käyttöön uudet valkoiset vierasasut, joilla tosin oli pelattu edelliskauden juhlaottelu Spartak Moskovaa vastaan. Kyseiset paidat saivat kannattajilta niin hyvää palautetta, että ne päätettiin valita viralliseksi vierasasuksi. Pelipaita on mallinnettu kauden 1969–1970 asusta, jolloin Jokerit pelasi ensimmäisen kerran SM-sarjassa.


title: Cameran

text: Cameran oli Helsingissä vuosina 1891–1893 ilmestynyt ruotsin- ja suomenkielinen valokuvauslehti.


title: Cameran

text: K. E. Ståhlbergin kustantama ja toimittama "Cameran" oli Suomen ensimmäinen valokuvauslehti. Teknispainotteinen ammatti- ja harrastuslehti piti tavoitteenaan myös valokuvataiteen kehittämistä. "Cameran" julkaisi muun muassa A. O. Heikelin ja I. K. Inhan matkakertomukset sekä tietoja Helsingin valokuvauskerhon toiminnasta. Se ilmestyi kerran kuukaudessa vain reilun vuoden ajan.


title: Ranskan avoin tennisturnaus 2016

text: Vuoden 2016 Ranskan avoin tennisturnaus pelattiin 25. toukokuuta – 5. kesäkuuta 2016 Pariisissa. Se oli kaikkiaan 115. Ranskan avoin tennisturnaus ja vuoden toinen Grand Slam -turnaus. Naisten kaksinpelin puolustava mestari oli Serena Williams, ja miesten Stanislas Wawrinka.


title: Ranskan avoin tennisturnaus 2016

text: Tänä vuonna kaksinpelin mestaruuden voitti naisissa Garbiñe Muguruza, joka päihitti loppuottelussa Serena Williamsin suoraan kahdessa erässä luvuin 7−5, 6−4 ja saavutti ensimmäisen Grand Slam -voittonsa. Miehissä voiton otti Novak Đoković, jolle Ranskan avointen mestaruus oli ensimmäinen, hänen voitettuaan nyt kaikki Grand Slam -turnaukset.


title: Ranskan avoin tennisturnaus 2016 – naisten kaksinpeli

text:
Puolustava mestari oli Serena Williams. Hän hävisi tänä vuonna loppuottelussa Garbiñe Muguruzalle, joka otti uransa ensimmäisen Grand Slam -voittonsa.
 Karolína Plíšková "(1. kierros)"
 Elina Svitolina "(4. kierros)"
 Sloane Stephens "(3. kierros)"
 Johanna Konta "(1. kierros)"
 Samantha Stosur "(välierät)"
 Dominika Cibulková "(3. kierros)"
 Jelena Janković "(1. kierros)"
 Anastasija Pavljutšenkova "(3. kierros)"
 Irina-Camelia Begu "(4. kierros)"
 Kristina Mladenovic "(3. kierros)"
 Jekaterina Makarova "(2. kierros)"
 Andrea Petkovic "(2. kierros)"
 Darja Kasatkina "(3. kierros)"
 Barbora Strýcová "(3. kierros)"
 Monica Niculescu "(1. kierros)"
 Jeļena Ostapenko "(1. kierros)"


title: Ranskan avoin tennisturnaus 2016 – miesten kaksinpeli

text: Puolustava mestari oli Stanislas Wawrinka. Hän hävisi tänä vuonna välierissä Andy Murraylle.


text:
Mestaruuden voitti Novak Đoković, joka päihitti loppuottelussa Murrayn. Tämä oli Đokovićin ensimmäinen Ranskan avointen mestaruus.
 Kevin Anderson "(1. kierros)"
 Benoît Paire "(2. kierros)"
 Bernard Tomic "(2. kierros)"
 Feliciano López "(3. kierros)"
 Viktor Troicki "(4. kierros)"
 Jack Sock "(3. kierros)"
 Philipp Kohlschreiber "(1. kierros)"
 Pablo Cuevas "(3. kierros)"
 João Sousa "(2. kierros)"
 Ivo Karlović "(3. kierros)"
 Aleksandr Dolgopolov "(vetäytyi)"
 Lucas Pouille "(2. kierros)"
 Jérémy Chardy "(3. kierros)"
 Federico Delbonis "(1. kierros)"
 Fabio Fognini "(1. kierros)"
 Steve Johnson "(1. kierros)"


title: Ranskan avoin tennisturnaus 2016 – miesten nelinpeli

text:
Ivan Dodig ja Marcelo Melo olivat puolustavat mestarit, mutta he hävisivät välierissä parille Feliciano López ja Marc López. Lópezit voittivat loppuottelussa Bob Bryanin ja Mike Bryanin.
 Łukasz Kubot / Alexander Peya "(välierät)"
 Treat Huey / Maks Mirny "(3. kierros)"
 Henri Kontinen / John Peers "(2. kierros)"
 Radek Štěpánek / Nenad Zimonjić "(3. kierros)"
 Juan Sebastián Cabal / Robert Farah Maksoud "(1. kierros)"
 Daniel Nestor / Aisam-ul-Haq Qureshi "(3. kierros)"
 Feliciano López / Marc López
 Marcin Matkowski / Leander Paes "(puolivälierät)"


title: Aleksander Reeth

text: Alexander Reid Reeth (1605–1668) oli skotlantilaissyntyinen aatelissukuun kuuluva henkilö. Heidän sukunsa aateloitiin 30.9.1653.


title: Aleksander Reeth

text: Hän on David Reidin poika. Hänet ylennettiin luutnantiksi vuonna 1635. Hän osallistui Suomen ratsuväen kautta kolmikymmenvuotiseen sotaan. Hänet ylennettiin kapteeniksi 1645. Hän sai 12.6.1649 isänsä linnalääniä Luhangasta.


title: Aleksander Reeth

text: David Reid sai 2.8.1613 kirjeessä Jakob De la Gardielta pientilan Sysmän pitäjästä ja 4.4.1624 elinikäisen valtuuden isännöidä Luhangan pitäjää ja käyttää kaikkea, mitä pitäjä tarjoaa. Sysmän pitäjän lisäksi hän sai itselleen ja vaimolleen Hauhialan ja Kaitalan Lammin pitäjästä.


title: Aleksander Reeth

text: Hän oli kapteenina Turun läänin ratsuväkirykmentissä sodan aikana Puolassa vuonna 1655 ja vuonna 1656. Hän laati testamenttinsa 2.9.1659, missä hän antoi perintönä vaimonsa asuttaman Virrat-tilan Sysmän pitäjästä pojalleen Davidille, joka oli kahden nuoremman pojan allekirjoittama. Hän sairastui vuonna 1668 loppuvuodesta, kun hän nouti Porvoosta poikansa Johanin ruumiin. Pian tämän jälkeen hän kuoli, ja hänet haudattiin Sysmän kirkkoon.


title: Aleksander Reeth

text: Luhangan säteriratsutilan omistaja ja Luhangan kappeliseurakunnan perustamisen isä, kornetti "Alexander Magnus Reid" sai 1766 sukunsa merkityksi Ruotsin ritarihuoneeseen 1653 aateloidun Reid-suvun haaraksi. Hän kuoli naimatonna 1773, mutta virheellisin perustein aateliseksi merkitty suku jatkui kahdesta hänen vanhemmasta veljestään. Vehkalahtelaisesta korpraalista "Karl Gustav Reidestä" (n. 1694-1743) polveutuu Varsinais-Suomeen asettunut sotilashaara (artikkelin taulut 3-5), jonka miespuoliset jäsenet häviävät tuntemattomiin kohtaloihin 1700-luvun loppuvuosina. Toinen veli oli Luhangan isäntä "Johan Reid" (n. 1710-1753). Hänen pojistaan kersantti "Karl Gustav Reeth" (1745-1796) tuli Luhangan isännäksi. Hänen sukuhaaransa (taulut 7-8) kaksi viimeistä miesjäsentä häviää kirkonkirjoista 1830-luvulla. Johanin toinen poika, sotamies "Johan Gabriel Reeth" (1747-1790) muutti Mustasaareen. Hänen sukuhaaransa (taulut 9-19) on levinnyt Yhdysvaltoihin; se ei enää elä Suomessa mieskantaisena. Hänen pojanpojanpoikansa talollinen "Herman Erik Reeth"(1825-1893, taulu 15) anoi 1886 sukunsa merkitsemistä Suomen ritarihuoneeseen, mutta anomus hylättiin.


title: Aleksander Reeth

text: Reethin suku on perustanut Keski-Suomessa sijaitsevan Luhangan. Sysmän 1800-luvun kartanopitäjän nimekkäimpiä aatelissukuja olivat Tandefelt-, Silfverbögel- ja Reid-suvut.


title: Aleksander Reeth

text: Ensimmäinen aateloitu jäsen oli vuonna 1653 Hans Johansson Reid Reeth. Hänen kuolemansa jälkeen vuodesta 1656 seuraavat 100 vuotta suku ei ollut edustettuna Ritarihuoneella. Vuonna 1766 kornetti Alexander Maunus Reeth saapui Ritarihuoneelle, missä sukutaulu osoitti hänen polveutuvan kapteeni Alexander Reidistä, ja hänen pojastaan aateloidusta Hans Johansson Reid Reeth:stä. Koska tätä isä-poika-suhdetta pidettiin mahdottomana, hyväksyttiin hänen perheensä ottamista koskeva pyyntö genealogiseen selvitykseen, koska jälkeläisistä löytyi aateloitu Hans Johansson Reid Reeth.


title: Aleksander Reeth

text: Myöhemmin kuitenkin Jully Ramsay sai "aatelistoperheet Suomessa"-työssään vakuuttavia todisteita, että "urhoollinen" kapteeni Alexander Reid oli David Reidin poika ja näin sukupuu luovutettiin Ritarihuoneen käyttöön.


title: Aleksander Reeth

text: Vaikka Suomessa asuikin Reeth-suvun ihmisiä, heitä laskettu kuuluvaksi aatelissukuun Reeth, sillä Ritarihuoneen hallinto ei poikennut Ritarihuoneen säännöistä millään tavalla.


title: Aleksander Reeth

text: Kun Ritarihuone perustettiin Suomessa vuonna 1818, niin tämä ympäri Suomea levinnyt laiminlyöty suku haki itselleen paikkaa Ritarikunnan edustukseen. Parlamentin jäsenet ovat Suomessa rekisteröineet itsensä Reeth:iksi.


title: Aleksander Reeth

text: Virtaan talo Sysmässä siirtyi kirkkoherra Matthias Petriltä skotlantilaissyntyiselle vävylle Alexander Reidille (Reeth) vuonna 1630.


title: Aleksander Reeth

text: Alexander Reid oli naimisissa noin vuodesta 1637 Elin Mattsdotterin kanssa ja asuivat yhdessä vuoteen 1668 asti.


title: Säveleitä

text: Säveleitä oli Jyväskylässä vuosina 1887–1890 ilmestynyt musiikkilehti.


title: Säveleitä

text: P. J. Hannikaisen julkaisema ja toimittama "Säveleitä, Suomalainen Soitannollinen Kuukausilehti" oli Suomen ensimmäinen musiikkilehti. Koti- ja ulkomaisten kappaleiden nuottien ja sanojen lisäksi se sisälsi kirjoituksia musiikkielämästä ja merkkihahmojen elämäkertoja. Alle 300 tilaajaa saanut lehti muuttui vuonna 1889 puhtaiksi nuottivihkoiksi.


title: Tiden

text: Tiden oli Helsingissä vuosina 1893–1894 ilmestynyt ruotsinkielinen kuvitettu viikkolehti.


title: Tiden

text: "Hufvudstadsbladetin" kustannusyhtiön julkaisema "Tiden, Veckotidning med illustrationer" oli eräälainen "Hufvudstadsbladetin" sunnuntaliitteen korvike. Sitä toimittivat A. R. Frenckell, R. Hult ja Ossian Häggman. Suurikokoinen perhelehti eli vain runsaan vuoden ajan.


title: Tiden

text: Vuosina 1911–1914 Helsingissä ilmestyi toinen, Guy Topeliuksen toimittama "Tiden".


title: Koripallon maailmanranking

text: Fiba-ranking on kansainvälisen koripalloliiton FIBA:n lista, joka asettaa miesten sekä naisten koripallomaajoukkueet paremmuusjärjestykseen.


title: Bacha bazi

text: Bacha bāzī on Afganistanissa käytetty slangisana, jolla viitataan erinäisiin lasten seksuaalisen hyväksikäytön ja pederastian muotoihin. Termi pohjautuu persian kielen sanoihin "bacha" (lapsi) ja "bazi" (peli, leikki). Bacha bazin harjoittajaa kutsutaan nimellä "bacha baz", joka tarkoittaa persian kielessä pedofiiliä. Toimintaan saattaa liittyä jossain määrin lapsiporno, seksiorjuus ja lapsiprostituutio, jossa esimurrosikäisiä ja teini-ikäisiä poikia myydään varakkaille tai korkeassa asemassa oleville miehille viihdyttäjiksi ja seksikumppaneiksi. Bacha bazi on vanha perinne, ja nykyään sitä esiintyy monilla seuduilla Afganistanissa. Pakottaminen on yleistä hyväksikäytön yhteydessä. Turvallisuusviranomaisten mukaan he eivät voi estää hyväksikäyttöä, koska sitä tekevät johtavissa asemissa olevat aseistetut sotapäälliköt, kuten esimerkiksi Pohjoisen liiton komentajat.


title: Bacha bazi

text: Talibanin vallan aikana (1994–2001) bacha bazi määriteltiin luonteeltaan homoseksuaaliseksi ja näin ollen kuolemalla rangaistavaksi rikokseksi, mutta rangaistuksia ei useinkaan pantu täytäntöön. Bacha bazin vastustus oli kuitenkin yksi mullah Omarin motiiveista hänen perustaessaan Talibanin, ja hänen joukkonsa vapauttivat taistelujen edetessä tyttöjä ja poikia, joita oli hyväksikäytetty. Tämä lisäsi Talibanin kansansuosiota liikkeen alkuaikoina. ”Tanssivien poikien” käyttö on nykyään kielletty Afganistanin siviililainsäädännöllä sekä šaria-lailla, mutta lakia ei juuri sovelleta korkea-arvoisiin miehiin, ja poliisin on todettu itse toisinaan osallistuvan tämäntyyppisiin rikoksiin.


title: Bacha bazi

text: Afganistanissa olevia Yhdysvaltain joukkoja on syytetty välinpitämättömästä suhtautumisesta bacha baziin. Pentagon on kiistänyt tämän, mutta vedonnut siihen, että ongelma ei kuulu heille vaan Afganistanin paikallisille viranomaisille.


title: Bacha bazi

text: Vuonna 2013 Vice Media julkaisi dokumenttielokuvan "This Is What Winning Looks Like". Se käsittelee Sanginin kaupungissa Helmandin maakunnassa tapahtuvia kidnappauksia, seksiorjuutta ja murhia, joiden uhreja ovat nuoret miehet ja pojat. Rikosten tekijät ovat paikallisia turvallisuusjoukkojen jäseniä. Dokumentissa yhdysvaltalainen sotilasneuvonantaja tivaa paikalliselta poliisipäälliköltä selvitystä, miksi poliisiasemalta pakoon yrittänyttä nuorta poikaa ammuttiin jalkaan, ja vaatii päästä tutkimaan poliisien parakit ja pidättämään kaikki pedofiliaa harjoittavat henkilöt. Poliisipäällikkö vastaa, että poikien ja turvallisuusjoukkojen väliset suhteet perustuvat vapaaehtoisuuteen (”The boys like being there and giving their asses at night,” ). Hänen mukaansa kyseessä on historiallinen ja tarpeellinen tapa (”If they don’t fuck the asses of those boys, what should they fuck? The pussies of their own grandmothers?,” ).


title: Bacha bazi

text: Vuonna 2015 "The New York Times" uutisoi, että Yhdysvaltain joukkoja oli ohjeistettu olemaan puuttumatta lasten hyväksikäyttöön, paitsi siinä tapauksessa jos raiskauksia käytetään sodankäynnin välineenä. Vuonna 2011 kaksi Yhdysvaltain erikoisjoukkojen sotilasta pahoinpiteli afganistanilaisen poliisipäällikön, joka oli naureskellen tunnustanut raiskanneensa 12-vuotiaan pojan. Tapauksen seurauksena nimettiin kersantti Charles Martlandin mukaan lakialoite "Martland Act", jonka tarkoitus on tehostaa Yhdysvaltain valmiutta torjua lasten hyväksikäyttöä kriisialueilla.


title: Made of Stars

text: Made of Stars () on israelilaislaulaja Hovi Starin kappale, jolla hän edusti Israelia . Kappaleen on säveltänyt ja sanoittanut Doron Medalie.


title: Made of Stars

text: Kappale kilpaili Eurovision laulukilpailun toisessa semifinaalissa, jossa se sijoittui seitsemänneksi 135 pisteellä ja pääsi finaaliin. Finaalissa se sai 135 pistettä ja saavutti sijan 14.


title: Ristiriitoja

text: Ristiriitoja (engl. "Unaccustomed As We Are") oli yhdysvaltalainen lyhytelokuva vuodelta 1929. Se oli Ohukaisen ja Paksukaisen eli Stan Laurelin ja Oliver Hardyn ensimmäinen äänielokuva. Elokuvan ohjasi Lewis R. Foster yhteistyössä Hal Roachin kanssa. Elokuvan juonta hyödynnettiin osittain kaksikon myöhemmässä elokuvassa "Kaksi pölkkypäätä" (1938).


title: Ristiriitoja

text: Ollie haluaa yllättää vaimonsa (Mae Busch) tuomalla ystävänsä Stanin heille päivälliselle, mutta vaimo ei tästä ilahdu ja lähteekin pois ovet paukkuen. Ystävällinen naapurinrouva Kennedy (Thelma Todd) tarjoutuu auttamaan kaveruksia ja tarjoamaan heille syötävää, mutta kommellusten seurauksena hänen mekkonsa kärähtää tuleen. Pahaksi onneksi rouva Hardy sekä herra Kennedy (Edgar Kennedy) osuvat pian paikalle ja kommellukset saavat jatkoa...


title: Nuclear Throne

text: Nuclear Throne on Vlambeerin kehittämä roguelike-tyylinen ylhäältä päin kuvattu ammuntapeli, joka sijoittuu post-apokalyptiseen maailmaan. Pelin varhaisia prototyyppejä julkaistiin jo vuonna 2013 Steamin Early Access -järjestelmässä. "Nuclear Thronen" virallinen julkaisupäivä oli 5. joulukuuta 2015, jolloin peli julkaistiin Windowsille, OS X:lle, Linuxille, PlayStation 4:lle ja PlayStation Vitalle.


title: Nuclear Throne

text: "Nuclear Throne" on ylhäältäpäin kuvattu roguelike-räiskintä. Peliä on mahdollista pelata joko yksinpelinä tai paikallisena kaksinpelinä. Pelaaja voi valita pelattavakseen yhden kahdestatoista hahmosta, joista kaksi on avattu heti pelin alussa ja kymmenen on avattava erilaisten tavoitteiden myötä. Yksi kokonainen pelikerta kestää noin 30-45 minuuttia, mutta useimmiten se on huomattavasti lyhyempi pelin vaikeuden ja kuolemasta etenemisen keskeytymisen alkuun palaamisen vuoksi.


title: Nuclear Throne

text: Post-apokalyptisen maailman mukaisesti pelaaja kerää radioaktiivisuutta ja tarpeeksi sitä kerättyään pystyy valitsemaan itselleen tason lopussa yhden sopivimman mutaation neljästä vaihtoehdosta. Mutaatiot parantavat usein hahmon ominaisuuksia, antavat tälle lisäelämää tai tekevät vihollisista heikompia.Uuden mutaation saamiseksi vaaditaan ensimmäisellä tasolla 60 radioaktiivisuutta ja tämän jälkeen aina mutaatioiden määrä kertaa 60. Kaiken kaikkiaan samanaikaisia mahdollisia mutaatioita voi olla normaalisti kahdeksan, mutta joissain tapauksissa niitä voi olla peräti kymmenen.


title: Nuclear Throne

text: "Nuclear Thronen" pääpaino on kattavassa asevalikoimassa. Pelaaja voi kantaa samanaikaisesti kahta eri asetta ja ampua yhdellä niistä, poikkeuksena Steroids-hahmolla pelaaminen, jolloin kumpaakin asetta voi käyttää samanaikaisesti. Aseet käyttävät panoksia, joita saa joko listityiltä vihollisilta tai tasoilta löytyvistä ammuslaatikoista. Lähitaisteluaseet eivät käytä panoksia ja ne kimmottavat vihollisten luoteja, jolloin oikein käytettynä ne voivat olla erittäin vaarallinen vastus vihollismassoille.


title: Nuclear Throne

text: Post-apokalyptiseen maailmaan sijoittuva peli alkaa teemalle tyypillisesti aavikolta, jossa vihollisina on pitkälti roistoja, skorpioneja ja matoja. Muita aluetyyppejä on mm. viemäristö, jäätikkö, kaatopaikka ja laboratorio. Jokainen alue on satunnaisesti luotu ja eroaa toisistaan sekä muotonsa, musiikkinsa että vihollisten puolesta. Siinä missä aavikolla on paljon avoimia ja laajoja alueita on viemäristö täynnä kapeita käytäviä ja laboratorio muodostuu erilaisista huoneista.


title: Nuclear Throne

text: Vlambeer otti pelin kehittämiseen normaalista poikkeavan lähestymistavan ja pyrki olemaan mahdollisimman avoin. Indiestudio mm. lähetti Twitch-palvelussa lähetystä pelin kehittämisestä kahdesti viikossa. Pelaajat pääsivät näkemään miten grafiikat tai toiminnot syntyivät ja pystyivät kommenteissa antamaan ideoita juuri sillä hetkellä striimavalle graafikolle tai ohjelmoijalle.


title: Nuclear Throne

text: "Nuclear Throne" ilmestyttyään otettiin vastaan positiivisesti ja sai Metacritic-arvosanakseen 88/100 PC:lle ja 81/100 PS4:lle. Peliä sekä kehuttiin että parjattiin sen vaikeuden vuoksi ja Destructoidin Jordan Devore sanoikin pelin olevan yksi parhaimmista ja vaikeimmista mitä oli koskaan pelannut, mutta samalla myös totesi vaikeuden voivan olla haitaksi pelille.


title: Turun Kuva-Lehti

text: Turun Kuva-Lehti oli Turussa vuosina 1889–1891 ilmestynyt aikakauslehti.


title: Turun Kuva-Lehti

text: G. W. Wilénin "Sanomia Turusta" -lehden rinnalla julkaisema "Turun Kuva-Lehti" oli tarkoitettu kilpailemaan "Turun Lehden" kuvallisen lisälehden kanssa. Ulkoasultaan näyttävä viikkolehti oli myös sisällöltään monipuolinen. Aksel Malmgrenin toimittama "Turun Kuva-Lehti" ilmestyi runsaan vuoden ajan kunnes se lopetettiin kannattamattomana.


title: Myrtille Georges

text: Myrtille Georges (s. 21. joulukuuta 1990 Granville) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 192 maaliskuussa 2016. Hän on voittanut urallaan kuusi ITF-turnausta kaksinpelissä ja viisi ITF-turnausta nelinpelissä.


title: Myrtille Georges

text: Georges sai villin kortin Grand Slam -turnauksen kaksinpeliin Ranskan avoimiin 2016. Hän voitti ensimmäisellä kierroksella Christina McHalen, mutta hävisi toisella kierroksella Garbiñe Muguruzalle.


title: Juhlijat

text: Juhlijat (engl. "Blotto") on vuonna 1930 valmistunut Ohukainen ja Paksukainen-elokuva. Elokuvan ohjasi James Parrott, ja ”Juhlijat”-elokuvasta on olemassa myös espanjankielinen versio ”La Vida Nocturna”, jonka pääosissa ovat myös Stan Laurel ja Oliver Hardy, mutta Anita Garvinin roolin on paikannut Linda Loredo (1907–1931).


title: Juhlijat

text: Stan aikoo livistää vaimonsa (Anita Garvin) valvovan silmän alta salaa Ollien kanssa juhlimaan ja väittää lähtevänsä mukamas ”työpalaveriin”. Rouva Laurel on kuitenkin askeleen edellä ja on koko ajan tietoinen kaverusten juonesta, mutta tekeytyy sinisilmäiseksi asian suhteen. Hän kuitenkin onnistuu lopulta vetämään pisimmän korren tehden pojille pienen jekun, jonka he tajuavat vasta viime metreillä.


title: Ohi

text: Ohi on helsinkiläisen rap-artisti Khidin vuonna 2016 ilmestynyt studioalbumi Monsp Recordsin kautta. Levyltä on julkaistu musiikkivideot kappaleista "Maa jota ei ole" ja "Ikkuna".


title: Ohi

text: Albumi debytoi Suomen virallisen listan sijalla 2.


title: Tessah Andrianjafitrimo

text: Tessah Andrianjafitrimo (s. 11. lokakuuta 1998 Montpellier) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 291 toukokuussa 2016. Hän on voittanut urallaan yhden ITF-turnauksen kaksinpelissä ja kaksi ITF-turnausta nelinpelissä.


title: Tessah Andrianjafitrimo

text: Andrianjafitrimo sai villin kortin Grand Slam -turnauksen kaksinpeliin Ranskan avoimiin 2016. Hän hävisi turnauksen avauskierroksella Wang Qiangille 0−6, 0−6.


title: Blake Shelton

text: Blake Tollison Shelton (s. 18. kesäkuuta 1976) on yhdysvaltalainen countrylaulaja ja televisiopersoona. Hän julkaisi debyyttisinglensä ”Austinin” vuonna 2001 Giant Records Nashville -levymerkillä. "Blake Shelton" -nimiseltä debyyttialbumilta julkaistu single oli Billboardin Hot Country Songs -listan ykkösenä viisi viikkoa. Kultaa myynyt debyyttialbumi tuotti myös kaksi muuta top 20 -hittiä (”All Over Me” ja ”Ol' Red”). Shelton siirtyi Warner Bros. Records Nashville -merkille, kun Giant Recordsin toiminta loppui vuoden 2001 loppupuolella.


title: Blake Shelton

text: Myös hänen kaksi seuraavaa albumiaan, "The Dreamer" (2003) ja "Blake Shelton's Barn & Grill" myivät kultalevyn verran. Hänen neljäs albuminsa "Pure BS" (2007) julkaistiin uudelleen vuonna 2008, jolloin sillä oli bonuskappaleena cover-versio Michael Bublén pop-hitistä ”Home”. Hänen viides albuminsa, "Startin' Fires", julkaistiin lokakuussa 2008. Sitä seurasivat EP:t "Hillbilly Bone" ja "All About Tonight" vuonna 2010, sekä albumit "Red River Blue" (2011), "Based on a True Story..."" (2013), "Bringing Back the Sunshine" (2014) ja "If I'm Honest" (2016). Kaikkiaan Blake Sheltonin singleistä 31 on noussut countrylistoille, mukaan lukien 21 listaykköstä, joista 16 peräkkäistä. Shelton on ollut Grammy-ehdokkaana kuusi kertaa.


title: Blake Shelton

text: Shelton tunnetaan myös roolistaan tuomarina television laulukilpailuissa "Nashville Star", "Clash of the Choirs" ja "The Voice". Hän on ollut "The Voicen" tuomarina kaikkina tuotantokausina 1-10, ja kymmenennen kauden alkaessa helmikuussa 2016 hänen tiiminsä oli voittanut neljä kertaa (kaudet 2–4 ja 7).


title: Blake Shelton

text: Shelton lainasi äänensä vuoden 2016 "Angry Birds -elokuvan" Earl-possulle, ja hän myös levytti elokuvan soundtrackille kappaleen ”Friends”, jonka musiikkivideolla esiintyy elokuvan hahmoja.


title: Blake Shelton

text: Shelton erosi ensimmäisestä vaimostaan Kaynette Gernistä vuonna 2006 kolmen vuoden avioliiton jälkeen. Vuonna 2011 Shelton meni naimisiin countrylaulaja Miranda Lambertin kanssa kuuden vuoden seurustelun jälkeen. He erosivat heinäkuussa 2015. Syksyllä 2015 hän alkoi seurustella laulaja Gwen Stefanin kanssa.


title: Valistuksen Lastenlehti

text: Valistuksen Lastenlehti oli Helsingissä vuosina 1909–1956 ilmestynyt lastenlehti.


title: Valistuksen Lastenlehti

text: Kansakoulunopettajien kustannusyhtiön Valistuksen julkaiseman lastenlehden esikuvana oli ilmeisesti ruotsalainen koululaislehti "Folkskolans Barntidning". Sen toimittajina työskentelivät aluksi Alpo Noponen, vuosina 1927–1934 Immi Hellén ja H. V. Santala ja vuodesta 1931 lähtien aina loppuun saakka Eero Salola. Lehden avustajakunta koostui lähinnä opettajista. Korkeatasoisesta kuvituksesta vastasivat muun muassa Rudolf Koivu, Venny Soldan-Brofelt ja ruotsalainen Jenny Nyström.


title: Valistuksen Lastenlehti

text: Lehden sisältö koostui etupäässä saduista, runoista, arvoituksista ja leikeistä. Asiapitoinen aineisto lisääntyi Salolan aikana. Ulkoasu muuttui värikkäämmäksi toisen maailmansodan jälkeen, ja samalla myös mielikuvitukseen vetoavan aineiston osuus kasvoi. Topeliuksen hengessä toimitetun lehden ihanteita olivat nöyrät, ahkerat, Jumalaa pelkäävät ja isänmaataan rakastavat lapset, joskin sotien jälkeen lasten maailmaa alettiin kuvata realistisemmin.


title: Valistuksen Lastenlehti

text: Aluksi kahdesti ja vuodesta 1932 yleensä kerran kuukaudessa ilmestyneellä "Valistuksen Lastenlehdellä" oli 68 600 tilaajaa vuonna 1943, mutta vuonna 1946 enää 49 000. 1950-luvulla se hävisi kilpailun levikistä vuonna 1945 perustetulle "Koululaiselle".


title: Cyle Larin

text: Cyle Larin (s. 17. huhtikuuta 1995 Brampton, Ontario) on kanadalainen jalkapalloilija, joka edustaa Major League Soccerissa pelaavaa Orlando Cityä. Pelipaikaltaan Larin on hyökkääjä. Hän kuuluu myös Kanadan jalkapallomaajoukkueeseen.


title: Cyle Larin

text: Larin pelasi vuodet 2013–2014 Connecticutin yliopiston Huskies-joukkueessa. Hän aloitti aikuisten uransa vuonna 2014 kasvattajaseurassaan Sigma FC:ssä, jossa hän pelasi viisi ottelua onnistuen maalinteossa neljä kertaa. Tammikuussa 2015 Orlando City varasi Larinin ensimmäisenä Major League Soccerin varaustilaisuudessa. Debyyttikaudellaan MLS:ssä Larin rikkoi tulokkaiden maaliennätyksen onnistuen 27 pelissä 17 kertaa. Hänet valittiin kauden päätteeksi myös vuoden tulokkaaksi.


title: Cyle Larin

text: Kanadaa alle 20-vuotiaissa edustanut Larin debytoi Kanadan jalkapallomaajoukkueessa toukokuussa 2014 ystävyysottelussa Bulgariaa vastaan. Avausmaali syntyi maaliskuussa 2015 Puerto Ricon verkkoon. Vuoden 2015 Gold Cupissa Larin oli kentällä kolmessa ottelussa.


title: Cyle Larin

text: Henkilökohtainen


title: Cyle Larin

text: Ennätykset


title: Kämppäkaverin kihti

text: Kämppäkaverin kihti (engl. "Them Thar Hills") on vuonna 1934 valmistunut lyhytelokuva, jonka pääosissa ovat Ohukainen ja Paksukainen eli Stan Laurel ja Oliver Hardy. Elokuvan suoranainen jatko-osa "Kommellusten ketjukauppa" ("Tit For Tat") valmistui seuraavana vuonna. ”Kämppäkaverin kihti” on yksi kaksikon viimeisimmistä lyhytelokuvista.


title: Kämppäkaverin kihti

text: Tohtorin määräyksestä kihtiä poteva Ollie tekee yhdessä Stanin kanssa matkan vuorille, ja kaverukset majoittuvat autiolle tilalle. Heidän tietämättään kaivo on täynnä salakuljettajien tyhjentämää viinaa joka Ollien mukaan on pelkkää ”vuoristovettä”. Pian paikalle osuu Hallin pariskunta (Charlie Hall ja Mae Busch) bensiinin perässä ja kaverukset onnistuvat tietämättään ja tahtomattaan juottamaan myös rouva Hallin humalatilaan. Tämän vuoksi kaverukset ajautuvat pian tukkanuottasille herra Hallin kanssa.


title: Sairas T

text: Sairas T (s. 1988) on alun perin Savonlinnasta kotoisin oleva, mutta Kotkassa varttunut räppäri, joka asuu nykyisin Helsingissä. Hän kuuluu Pohjalla-joukkoon yhdessä muun muassa OD Kokemuksen, SLS:n ja O'Malleyn kanssa. Sairas T:n toinen albumi "" (2016) nousi Suomen virallisen albumilistan toiselle sijalle.


title: Place de l’Hôtel-de-Ville

text: Place de l’Hôtel-de-Ville (virallisesti Place de l’Hôtel-de-Ville – Esplanade de la Libération) on aukio Pariisin keskustassa Pariisin kaupungintalon eli Hôtel-de-Villen edustalla Seinen pohjoisrannalla, 4. arrondissementin alueella. Aukiolla järjestetään monenlaisia tapahtumia ja näyttelyitä.


title: Place de l’Hôtel-de-Ville

text: Aukion alkuperäinen nimi on "Place de Grève", mutta usein siitä on käytetty lyhyesti nimeä "La Grève". Nimi johtuu ranskan kielen hiekkarantaa tai hiekkasärkkää tarkoittavasta sanasta "grève", sillä aukio oli alkujaan rakennettu joen varressa olleen hiekkarannan paikalle. Vuonna 1803 aukio sai sen laidalla olevan kaupungintalon mukaan nimen nimen "Place de l'Hôtel de ville".


title: Place de l’Hôtel-de-Ville

text: Aukion viralliseksi nimeksi muutettiin vuonna 2013 Pariisin pormestari Bertrand Delanoën aloitteesta "Place de l’Hôtel-de-Ville – Esplanade de la Libération". Nimen jälkimmäinen osa ”Vapautuksen Esplanadi” viittaa vuoden 1944 Pariisin vapautukseen. Kenraali Charles de Gaulle piti välittömästi vapautuksen jälkeen 25. elokuuta 1944 kaupungintalon parvekkeella kuuluisan puheen pariisilaisille.


title: Place de l’Hôtel-de-Ville

text: Aukio oli aikoinaan Pariisin tärkein teloituspaikka, jossa järjestettiin hirttäjäisiä ja roviolla polttamisia. Täällä teloitettiin muun muassa vuonna 1610 Ranskan kuningas Henrik IV:n murhannut François Ravaillac, joka revittiin hevosilla neljään osaan. Ensimmäinen raatihuone rakennettiin aukion laidalle Étienne Marcelin aikana vuonna 1357. Nykyinen kaupungintalo on vuosina 1873–1892 rakennettu kopio 1500-luvulla rakennetusta edellisestä kaupungintalosta, joka tuhoutui tulipalossa Pariisin kommuunin kukistamisen yhteydessä vuonna 1871. Aukio muutettiin kokonaan jalankulkualueeksi vuonna 1982.


title: Place de l’Hôtel-de-Ville

text: Aukio toimi kauan myös työttömien vakinaisena kokoontumispaikkana, josta varsinkin tilapäisiin töihin tekijöitä etsivät saattoivat sellaisia helposti löytää. 1800-luvulla paikalle kokoontuivat usein myös lakkoon ryhtyneet työläiset. Tämä johti siihen, että paikan nimenä käytetty ranskan kielen sana "grève" merkitsee nykyisin myös lakkoa.


title: Delirium (Sairas T:n albumi)

text: Delirium on Sairas T:n 18. maaliskuuta 2016 julkaistu studioalbumi.


title: Delirium (Sairas T:n albumi)

text: Albumi nousi julkaisuviikollaan Suomen virallisen albumilistan toiselle sijalle. Levyn on tuottanut pääosin OD Kokemus.


title: Delirium (Sairas T:n albumi)

text: Albumi sai julkaisunsa jälkeen keskinkertaisia arvioita. Albumin todettiin olevan tyypillistä lähiöräppiä hyvillä biiteillä. Rumban Joonas Kuisman arvostelusta nousi pienimuotoinen häly, kun tämä antoi albumille arvosanaksi 0/10 "Suljetut Ovet"-kappaleen inhorealistisen poliittisen väkivaltakuvauksen myötä..


title: Kommellusten ketjukauppa

text: Kommellusten ketjukauppa (engl. "Tit for Tat") on vuonna 1935 valmistunut Laurel & Hardy-lyhytelokuva. "Kommellusten ketjukauppa" on jatko-osa vuonna 1934 valmistuneelle "Kämppäkaverin kihdille" (engl. "Them Thar Hills"). Molemmat ohjasi Charley Rogers.


title: Kommellusten ketjukauppa

text: Stan ja Ollie ovat avanneet oman sähköliikkeen, ja ystävällisyyden eleenä päättävät käydä tervehtimässä vastapäisen ruokaliikkeen yrittäjiä. Silloin paljastuu, että ruokakauppaa pitävä Hallin pariskunta (Charlie Hall ja Mae Busch) on kaksikolle entuudestaan tuttu heidän kärhämöityä keskenään vuoristossa elokuvassa "Kämppäkaverin kihti". Stan ja Ollie yrittävät tarjota sovinnon kättä, mutta sopu raukeaa herra Hallin luullessa Ollien pettävän häntä vaimonsa kanssa. Ilmiriita syntyy ja tästä seuraa varsinainen koston kierre, jolloin he alkavat järjestelmällisesti tuhoamaan toistensa liikkeitä.


title: Kolmas sääty

text: Kolmas sääty () oli yksi kolmesta Ranskan säätykokouksessa edustetusta yhteiskuntaluokasta ennen Ranskan suurta vallankumousta ja sen aikana. Säätyyn kuuluivat keskiluokka eli porvarit ja talonpojat. Siihen kuului myös pappeja ja aatelisia. Se edusti valtaosaa väestöstä. Vuonna 1789 valtiomies Emmanuel Joseph Sieyès kirjoitti pamfletin koskien kolmatta säätyä "Qu'est-ce que le tiers état?" (Mikä on Kolmas sääty?). Toukokuussa 1789 kolmas sääty julistautui kansalliskokoukseksi ja aloitti vallankumouksen. Myöhemmin kolmannella säädyllä on viitattu omistavaan luokaan eli porvaristoon erotukseksi köyhälistöstä eli neljännestä säädystä.


Kansallinen laskennallisen toksikologian keskus (NCCT) on Yhdysvaltain ympäristönsuojeluviraston (EPA) alainen organisaatio, jonka tehtävänä on kehittää uusia menetelmiä kemikaaliturvallisuuden arviointiin. NCCT:n tutkijat yhdistävät tutkimuksessaan biologian, bioteknologian, kemian ja tietojenkäsittelytieteen lähestymistapoja. Tehtävänä on tunnistaa biologisia prosesseja, joita kemikaalit voivat häiritä. NCCT:n tutkimus on osa laajempaa EPA:n tutkimusohjelmaa, joka on nimeltään Chemical Safety for Sustainability Research Program (CSS). NCCT edistää kemikaalitiedon käytettävyyttä ja ymmärrettävyyttä ja pyrkii siten sitouttamaan kemikaaliturvallisuuden parissa toimivia sidosryhmiä.


title: ESO 146-IG 005

text: ESO 146-5 (ESO 146-IG 005) on nimitys, joka annettiin ryhmän vuorovaikutuksessa oleville jättimäisille elliptisille galakseille keskellä Abell 3827 ryhmää. Ryhmä on hyvin huomattava, koska niillä on vahva gravitaatiolinssi vaikutus.


title: ESO 146-IG 005

text: Tämä ryhmä galaksipareja löytyi 1,4 miljardin valovuoden päässä keskellä Abell 3827 ryhmää. Niiden ytimiä ympäröi valtava halo tähtiä. Ryhmällä on suunnaton painovoima, joka pitää ryhmän yhdessä sen massan takia. Ryhmän epätavallinen muoto on johtanut siihen tulokseen, että jokaiset ytimet muodostuivat useista törmäyksistä pienempiä galakseja, ja nyt ytimet ovat yhdistymässä yhdeksi valtavaksi elliptiseksi galaksiksi.


title: ESO 146-IG 005

text: Havainnot Gemini Etelä-Teleskoopista ovat osoittaneet, että ESO 146-5 on gravitaatiolinsittänyt kaksi galaksia, yksi 2,7 miljardin valovuoden päässä, ja muut, 5,1 miljardin valovuoden päässä. Käyttäen Einsteinin yleistä suhteellisuusteoriaa, ryhmä mittasi sen massan olevan noin 30 biljoonaa auringon massaa, jolloin se on massaltaan suurin galaksi tunnetussa universumissa.


title: VBS2

text: VBS2 (Virtual Battlespace 2) on jatko-osa Bohemia Interactive Simulationsin kehittämälle VBS1-sotasimulaattorille. Simulaattori on tehty tiiviissä yhteistyössä Yhdysvaltain merijalkaväen, Australian puolustusvoimien ja muiden VBS1:tä käyttävien sotilasasiakkaiden kanssa.


title: VBS2

text: VBS2 mahdollistaa realistisien taistelutilanteiden harjoittelemisen sekä maalla, ilmassa että vedessä. Kouluttaja voi luoda simulaattorissa koulutuksen puitteissa lähes minkälaisen tahansa skenaarion. VBS 2 mahdollistaa koulutettavien sotilaiden reaaliaikaisen seuraamisen ja kouluttaja pystyy antamaan komentoja ja muokkaamaan taistelutilanteita kesken operaation tuoden esimerkiksi vihollisen vahvistuksia taistelukentälle. VBS2 on suunniteltu käytettäväksi ammattilaiskäyttöön ja sitä pyrittiin kehittämään käyttäjien toiveiden mukaan.


title: VBS2

text: VBS:n valttikortti muihin sotasimulaattoreihin verrattuna on "After Action Review" eli AAR. Sen avulla kouluttaja voi toistaa juuri harjoitellun tilanteen, näyttää missä tehtiin virheitä tai onnistuttiin ja samalla nopeasti aloittaa harjoituksen uudestaan. Verrattuna maastoharjoitukseen, jossa siirtyminen vie huomattavasti aikaa, virtuaalikoulutus on nopeampi ja selkeämpi tapa opettaa taistelutilanteita ja -taktiikoita.


title: VBS2

text: VBS 2 perustuu Bohemia Interactiven kehittämään Real Virtuality 3 -pelimoottoriin. Moottori mahdollistaa jopa 10000 neliökilometrin kokoisten karttojen luomisen ja niiden elävöittämiseen miljoonilla VMAP-datasta tulleilla tiedoilla. Karttaan voidaan myös laittaa satelliittikuvista saadut tarkat laserkeilausdatat pinnanmuotojen muodostamiseksi ja pintatekstuureiksi.


title: VBS2

text: Kun kartta on saatu VBS2:seen, simulaattori muodostaa realistisen simulaation oikeasta maailmasta, luoden esimerkiksi tuulen mukaan liikkuvia puita ja heinää, maaston epätasaisuuksia, eläimistöä, varjoja, dynaamisen valaistuksen, sään sekä yön ja päivän vaihtelun.VBS2 on Bohemia Interactive Studios (BI) -peliyhtiön tytäryhtiö Bohemia Interactive Australian kehittämä. Versiosta 1.40 lähtien sotasimulaattoria on kehittänyt Bohemia Interactive Studiosista erillinen yhtiö Bohemia Interactive Simulations, jolla ei ole tekemistä simulaattorin aiemman kehittäjän kanssa.


title: Akuutti myrkyllisyys

text: Akuutti myrkyllisyys kuvaa myrkyllisyyttä, joka aiheutuu yksittäisestä tai muutamasta aineesta lyhyen ajan kuluessa. Akuuttia myrkyllisyyttä voidaan tutkia eläinkokeilla, aineiden kemiallisilla ennakkotiedoilla, "in vitro" -kokeilla ja raja-arvotestauksella. Jotta myrkyllisyys olisi akuuttia, sen tulisi ilmetä kohdeorganismissa viimeistään 14 vuorokauden sisällä määrätylle annokselle tai pitoisuudelle altistumisen jälkeen. Jos altistumista mitataan usealla annoksella, toistuvat annokset tulisi nauttia 24 tunnin sisällä. Akuutti myrkyllisyys on oleellinen tieto monien kemikaalien kohdalla. Akuutteja myrkytystapauksia sattuu tavallisesti kulutustuotteiden väärinkäytön seurauksena, vuotavien säiliöiden yhteydessä, vaarallisten aineiden kuljetusonnettomuuksissa tai itsemurhayrityksissä.


title: A Moon Shaped Pool

text: A Moon Shaped Pool on englantilaisen rockyhtye Radioheadin yhdeksäs studioalbumi, joka julkaistiin digitaalisena latauksena 8. toukokuuta 2016 ja vinyyli- sekä CD-formaateissa 17. kesäkuuta 2016. Ennen levyn varsinaista julkaisua albumilta oli julkaistu singlet ”Burn the Witch” ja ”Daydreaming”. Albumista on määrä julkaista syksyllä uusia taideteoksia ja kaksi uutta kappaletta sisältävä erikoispainos.


title: A Moon Shaped Pool

text: Radiohead työskenteli albumin kanssa ajoittain vuonna 2012 päättyneen The King of Limbs -kiertueensa jälkeen. Albumi nauhoitettiin Etelä-Ranskassa Radioheadin pitkäaikaisen tuottajan Nigel Godrichin kanssa. Se sisältää useita kappaleita, jotka on kirjoitettu jo joitakin vuosia aikaisemmin; ”True Love Waits” on peräisin aikaisintaan vuodelta 1995, ”Burn the Witch" vuodelta 2000 ja ”Present Tense” vuodelta 2008. Albumi sisältää jousi- ja kuorolaulusovituksia, jotka on sovittanut monilahjakkuus Jonny Greenwood ja ne esittää Lontoon Nykyaikainen orkesteri. Albumi sai kriitikoilta myönteistä suosiota ja siitä tuli Radioheadin kuudes ensimmäinen listasijoitus Britanniassa. Suomessa albumi debytoi virallisen albumilistan sijalla 3. Albumi myi parissa viikossa hopeaa.


title: Inferno Cop

text: Inferno Cop (インフェルノコップ Inferuno Koppu) on kolmetoistaosainen japanilainen verkkoanimaatio, jonka ovat ohjanneet Akira Amemiya ja Hiroyuki Imaishi. Sarjan tuottivat yhteistyössä Trigger ja CoMix Wave. Se ladattiin nähtäväksi Anime Banchon YouTube-kanavalle 24. joulukuuta 2012 lähtien 18. maaliskuuta 2013 saakka. Animen tunnusmusiikin "Die Höllen Polizei" (ディ ホゥーレン ポリツァイ Di Hōren Poritsai, kirjaimellisesti. "Poliisi helvetistä") on säveltänyt Juriano Hagiwara.


title: Inferno Cop

text: Anime kertoo tarinan "Inferno Copista", poliisista jonka pään tilalla on liekehtivä pääkallo ja joka janoaa kostoa Eteläiseltä Ristiltä, Illuminatimaiselta organisaatiolta, joka pyrkii johtamaan maailmaa erinäisten pahisten ja hirviöiden avulla. "Inferno Cop" jakaa armotonta oikeutta kaikille Linkkuveitsenterän kaupungissa oleskeleville lainrikkojille, yleensä joko räjäyttämällä nämä, palasiksi ampumalla tai joskus jopa kummallakin tavalla samaan listimällä aikaan saaden aikaan pienimuotoista kaaosta. "Inferno Cop" siirtyy nopeasti absurdeista tilanteista toisiin kuten esimerkiksi taistelemaan vastasyntyneen kanssa, aikamatkailemaan, estämään zombien hyökkäystä, muuttumaan autoksi muutaman episodin ajaksi, tappamaan luurangon ja päätymään uudeksi faaraoksi.


title: Cyberpunk 2077

text: Cyberpunk 2077 on CD Projekt RED:in työstämä "Cyberpunk"-roolipeleihin perustuva toimintaroolipeli. Jo vuonna 2012 paljastettu projekti on vielä pitkälti kesken, sillä pelistudio työsti "The Witcher" -pelisarjan kolmatta osaa vuoteen 2016 saakka.


title: Cyberpunk 2077

text: Vuonna 2017 CD Projekt REDin johtaja Adam Kiciński ilmoitti pelimoottorin olevan valmis. Pelin julkaisu tähtää vuoteen 2019. E3 2018 -tapahtumassa julkaistussa trailerissa oli mukana piilotettu kirje, jossa mainitaan muun muassa pelin olevan yksinpelattava roolipeli ja että pelissä on mahdollista luoda oma pelaajahahmo.


title: Cyberpunk 2077

text: Pelin inspiraationa on "Cyberpunk 2020" -roolipeli.


title: Cyberpunk 2077

text: Cyberpunk 2077 tulee olemaan CD Projekt Redin mukaan kypsä ja kunnianhimoinen roolipeli, jossa hahmon muokkaaminen on tiiviisti yhteydessä tarinan etenemiseen.


title: Shangri-La (Yunnan)

text: Shangri-La (, Wylie: Sems kyi nyi zla grong khyer; , pinyin: Xiānggélǐlā Shì) on piirikuntatason kaupunki Kiinan Yunnanin maakunnassa. Se on Dêqênin tiibetiläisten autonomisen prefektuurin päähallintopaikka. Kaupungin pinta-ala on 11 419 neliökilometriä ja väkiluku 172 988 (vuonna 2010). kaupungin keskusta sijaitsee linnuntietä noin 450 kilometriä maakunnan pääkaupunki Kunmingista luoteeseen.


title: Shangri-La (Yunnan)

text: Aiemmin paikka oli piirikunta nimeltä Zhongdian. Se nimettiin uudelleen Shangri-Laksi 17. joulukuuta 2001 englantilaisen James Hiltonin romaanissa "Sininen kuu" olevan fiktiivisen paikan mukaan. Piirikunnasta tuli piirikuntatason kaupungiksi 16. joulukuuta 2014.


title: Shangri-La (Yunnan)

text: Kuntatasolla kaupunki jakauttuu neljään suurkuntaan, kuuteen maalaiskuntaan ja yhteen naxielle varattuun etniseen kuntaan. Kaupungin keskus on Jiantangin (tai Gyaitangin) suurkunta.


title: Valkoinen lilja

text: Valkoinen lilja on Jukka Kuoppamäen 8. heinäkuuta 2016 julkaistu kokoelma-albumi, joka sisältää 24 esoteerista laulua hänen 1970-luvun tuotannostaan. Albumin mukana tulee 20-sivuinen kansibooklet, jossa Kuoppamäki avaa kappaleiden historiaa.


title: Pentti Kaartinen

text: Pentti Kaartinen (19. elokuuta 1927 Lappeenranta – 15. huhtikuuta 2016 Helsinki) oli suomalainen laulaja ja lauluntekijä.


title: Pentti Kaartinen

text: Kaartinen asui lapsuutensa ja nuoruutensa Inkeroisissa. Isä oli kiertävä kauppias, ja Kaartinen itsekin teki leipätyönsä pääosin kaupankäynnin parissa ja perusti Helsinkiin lihakauppoja.


title: Pentti Kaartinen

text: Kaartisen tekemistä kappaleista on ensimmäisenä levytetty ”Auton apumies”, jonka hän esitti Linnanmäellä voittamassaan uusien esiintyvien kykyjen kilpailussa 1950. Hänellä oli elokuvarooleja elokuvissa "Kesäyön lapset" ja "Kaunis Kaarina". Reino Helismaahan hän tutustui 1954, kun tämä esiintyi vaalikiertueella Hesperian puistossa, ja he esiintyivät sittemmin yhdessä. Yhteistyön tuloksena syntyi myös levytyksiä ja televisiomainoksia. Kaartinen teki tekstit yhteensä 30 levypuoleen, ja osa oli myös hänen sävellyksiään. Hänen menestynein kappaleensa oli humppaiskelmä ”Lähde Lappiin”, jonka hän teki 1970-luvulla.


title: Pentti Kaartinen

text: Kaartinen kirjoitti salanimellä Olavi Karela kirjan "Autolla ”Kanarian saarille” eli Rattijuopon päiväkirja" (Tammi 1960). Irwin Goodman teki myöhemmin samannimisen kappaleen.


title: Siegfried Powolny

text: Siegfried Powolny (20. syyskuuta 1915 – 19. heinäkuuta 1944) oli itävaltalainen käsipalloilija sekä olympiamitalisti.


title: Siegfried Powolny

text: Powolny kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kaksi ottelua.


title: Siegfried Purner

text: Siegfried Purner (16. helmikuuta 1915 – 10. helmikuuta 1944) oli itävaltalainen käsipalloilija sekä olympiamitalisti.


title: Siegfried Purner

text: Purner kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kaksi ottelua, mutta ei tehnyt maaleja.


title: Walter Reisp

text: Walter Reisp (5. marraskuuta 1910 – ?) oli itävaltalainen käsipalloilija, sekä olympiamitalisti.


title: Walter Reisp

text: Reisp kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kaksi ottelua.


title: Alfred Schmalzer

text: Alfred Schmalzer (28. lokakuuta 1912 – 21. tammikuuta 1944) oli itävaltalainen käsipalloilija sekä olympiamitalisti.


title: Alfred Schmalzer

text: Schmalzer kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kolme ottelua, mukaan lukien finaalin.


title: Ludwig Schuberth

text: Ludwig Schuberth (24. heinäkuuta 1911 – 30. syyskuuta 1989) oli itävaltalainen käsipalloilija sekä olympiamitalisti.


title: Ludwig Schuberth

text: Schuberth kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kaksi ottelua.


title: Jaroslav Volak

text: Jaroslav Volak (s. 7. heinäkuuta 1915) on itävaltalainen käsipalloilija sekä olympiamitalisti.


title: Jaroslav Volak

text: Volak kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kolme ottelua, mukaan lukien finaalin.


title: Nutid

text: Nutid oli Helsingissä vuosina 1895–1915 ja 1917 ilmestynyt ruotsinkielinen aikakauslehti.


title: Nutid

text: "Nutid, Tidskrift för sammhällsfrågor och hemmets intressen" perustettiin Naisasialiitto Unionin äänenkannattajaksi. Se jatkoi edellisenä vuonna lakanneen "Hemmet och Samhället" -lehden työtä. Suomenkielisten jäsenten erottua vuonna 1906 "Nutid" jäi puhtaasti ruotsinkielisten naisasianaisten lehdeksi. Se keskittyi seuraamaan naisten yhteiskunnallisen osallistumisen ajankohtaisia kysymyksiä: äänioikeusasiaa ja muun lainsäädännön kehitystä, edistysaskelia koulutuksessa ja työelämässä, ajan tapahtumia ja uutta kirjallisuutta. Kerran kuukaudessa ilmestyneen lehden toimittajina työskentelivät Helena Westermarck (1895–1897, 1911, 1917), Adelaïde Ehrnrooth (1898–1899), Maikki Friberg (1900), Annie Furuhjelm (1900–1908), Fanny Hult (1900–1908), Jenny af Forselles (1900–1915) ja Dagmar Neovius (1909–1915, 1917).


title: Nutid

text: "Nutid" lakkasi kannattamattomana vuonna 1915, mutta ilmestyi jälleen vuonna 1917. Vuonna 1916 sen tilalla julkaistiin "Samtid"-nimistä kuukausilehteä. Vuonna 1919 niiden jatkajaksi perustettiin Svenska Kvinnoförbundetin "Astra".


title: Rolf Fäs

text: Rolf Fäs (18. lokakuuta 1916 – 24. lokakuuta 1983) oli sveitsiläinen käsipalloilija sekä olympiamitalisti.


title: Rolf Fäs

text: Fäs kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa kaikki viisi ottelua.


title: Willy Gysi

text: Willy Gysi (9. tammikuuta 1918 – ?) oli sveitsiläinen käsipalloilija sekä olympiamitalisti.


title: Willy Gysi

text: Gysi kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa kaksi ottelua joukkueen maalivahtina.


title: Willy Hufschmid

text: Willy Hufschmid (s. 9. lokakuuta 1918) on sveitsiläinen käsipalloilija sekä olympiamitalisti.


title: Willy Hufschmid

text: Hufschmid kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa kolme ottelua.


title: Willy Schäfer

text: Willy Schäfer (30. huhtikuuta 1913 – 16. lokakuuta 1980) oli sveitsiläinen käsipalloilija sekä olympiamitalisti.


title: Willy Schäfer

text: Schäfer kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa yhden ottelun.


title: Werner Scheurmann

text: Werner Scheurmann (27. syyskuuta 1909 – ?) oli sveitsiläinen käsipalloilija sekä olympiamitalisti.


title: Werner Scheurmann

text: Scheurmann kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa yhden ottelun.


title: Edy Schmid

text: Eduard "Edy" Schmid (3. toukokuuta 1911 – 25. syyskuuta 2000) oli sveitsiläinen käsipalloilija sekä olympiamitalisti.


title: Edy Schmid

text: Schmid kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa maalivahtina kolme ottelua voittaen niistä yhden.


title: Erich Schmitt

text: Erich Schmitt (6. elokuuta 1912 – 29. lokakuuta 1979) oli sveitsiläinen käsipalloilija sekä olympiamitalisti.


title: Erich Schmitt

text: Schmitt kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa kaikki viisi ottelua.


title: Eugen Seiterle

text: Eugen Seiterle (7. joulukuuta 1913 – ?) oli sveitsiläinen käsipalloilija sekä olympiamitalisti.


title: Eugen Seiterle

text: Seiterle kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa kolme ottelua.


title: Niko Peltokangas

text: Niko Peltokangas (s. 28. helmikuuta 1983 Oulu) on toimittaja, poliitikko ja ammattiyhdistystoimija.


title: Niko Peltokangas

text: Peltokangas on SAK:hon kuuluvan Yleisen lehtimiesliiton puheenjohtaja sekä Kulttuuri-, mielipide- ja tiedelehti liitto Kultti ry:n hallituksen jäsen. Hän toimii Liberon osa-aikaisena päätoimittajana ja vapaana toimittajana kirjoittaen muun muassa Kansan Tahtoon ja Rapportiin. Aiemmin hän työskenteli Vasemmistonuorten tiedottajana.


title: Niko Peltokangas

text: Peltokangas toimi Raahen kaupunginvaltuustossa kaudella 2012–2017 ja kaupunginhallituksessa tammikuusta 2015 kesäkuuhun 2017. Kuntavaaleissa 2017 hänet valittiin varavaltuutetuksi. Peltokangas toimi vuosina 2016–2017 Pohjois-Pohjanmaan Vasemmiston varapuheenjohtajana. Vasemmistoliiton puoluevaltuuston jäsen hän on ollut vuoden 2013 puoluekokouksesta lähtien. Vuoden 2016 puoluekokouksessa hän oli ehdolla Vasemmistoliiton puoluesihteeriksi, mutta jäi ensimmäisellä äänestyskierrokselle kolmanneksi 55 äänellä. Puoluesihteeriksi valittiin Joonas Leppänen.


title: Niko Peltokangas

text: Peltokangas työskenteli kansanedustaja Katja Hännisen avustajana, kun tämä nousi eduskuntaan europarlamenttiin valitun Merja Kyllösen tilalle kesällä 2014.


title: Niko Peltokangas

text: Opiskeluaikanaan Peltokangas toimi Oulun ammattikorkeakoulun opiskelijakunnan hallituksen (2005–2006) ja edustajiston (2004 ja 2007) puheenjohtajana, Osakolaisen päätoimittajana (2008–2009) sekä ammattikorkeakoulun hallituksen jäsenenä (2005–2006) ja varajäsenenä (2007–2008). Hän on julkaissut kaksi runokokoelmaa, "Rintani Rossi – Runoja tähän asti" (BoD 2009) ja "Kasvatin sormen kasvoihini – runoja luopumisesta" (Mediapinta 2017). Koulutukseltaan Peltokangas on liiketalouden tradenomi.


title: Niko Peltokangas

text: Niko Peltokankaan kotisivut


title: Max Streib

text: Max Streib (20. joulukuuta 1912 – 1. marraskuuta 1989) oli sveitsiläinen käsipalloilija sekä olympiamitalisti.


title: Max Streib

text: Streib kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa kaikki viisi ottelua.


title: Robert Studer

text: Robert Studer (17. helmikuuta 1912 – ?) oli sveitsiläinen käsipalloilija sekä olympiamitalisti.


title: Robert Studer

text: Studer kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa neljä ottelua.


title: Rudolf Wirz

text: Rudolf Wirz (28. tammikuuta 1918 – ?) oli sveitsiläinen käsipalloilija sekä olympiamitalisti.


title: Rudolf Wirz

text: Wirz kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa kolme ottelua.


title: Help You Fly

text: Help You Fly () on valkovenäläislaulaja Ivanin kappale, jolla hän edusti Valko-Venäjää . Kappaleen on säveltänyt Viktor Drobyš, ja sanoituksen ovat tehneet Timofei Leontiev, Mary Susane Applegate ja Ivan itse.


title: Help You Fly

text: Kappale kilpaili Eurovision laulukilpailun toisessa semifinaalissa, jossa se sai 84 pistettä, jäi sijalle 12 eikä päässyt finaaliin.


title: Trás-os-Montesin murre

text: Trás-os-Montesin murre () on portugalin kielen murre, jota puhutaan Trás-os-Montesin provinssissa Portugalin koillisosissa. Saman provinssin alueella puhutaan myös mirandeesia, joka on oma kielensä eikä portugalin murre.


title: Fredrik Johan Ulrik af Forselles

text: Majuri ja kauppaneuvos Fredrik Johan Ulrik af Forselles (1783-1857) oli sotaneuvos Jakob af Forsellesin nuorin poika. Fredrikin isä Jakob oli Loviisan kaupungin perustaja ja sen ensimmäinen pormestari.


title: Fredrik Johan Ulrik af Forselles

text: Fredrikillä oli myös kaksi veljeä, joista vanhempi oli Svean hovioikeuden ensimmäisenä sihteerinä toiminut, Pehr af Forselles ja toinen Bernd Ludvig af Forselles.


title: Fredrik Johan Ulrik af Forselles

text: Fredrik af Forselles osti Elimäessä sijaitsevat Moision maat isältään vuonna 1813. Solmittuaan avioliiton pari vuotta myöhemmin, asettui hän asumaan nuorikkonsa kanssa Moisioon, ja rakennutti sinne komean parikymmenhuoneisen herraskartanon. Kartano tunnetaan nimellä Moision Kartano. Kartanon piirustusten laatiminen annettiin kuuluisalle Carl Ludvig Engelille. Suunnitelma valmistui alkuvuodesta 1918 ja päärakennus valmistui 1820. Fredrik omisti Elimäellä yhteensä n. 10 000 hehtaaria maata.


title: Fredrik Johan Ulrik af Forselles

text: Fredrikillä oli ensimmäisen puolisonsa kanssa kuusi lasta. Rouvan kuoltua suhtkoht nuorena, hän meni uusin naimisiin ja sai vielä neljä lasta lisää. Fredrikin poika, Teodor Ulrik af Forselles peri isänsä omaisuuden tämän kuoltua vuonna 1857.


title: Norbert Hofer

text: Norbert Hofer (s. 2. maaliskuuta 1971 Vorau, Itävalta) on oikeistopopulistinen Itävallan vapauspuolueen poliitikko, joka oli ehdolla liittopresidentiksi vuoden 2016 vaaleissa. Ensimmäisellä kierroksella hän keräsi suurimman ääniosuuden, 35,1 prosenttia. Toisella kierroksella Hofer sai äänistä 49,7 prosenttia, ja vastaehdokkaana ollut vihreiden Alexander Van der Bellen voitti täpärästi. Enemmistön äänistä Hofer keräsi maaseudulta. Itävallan korkein oikeus kuitenkin kumosi 1. heinäkuuta 2016 presidentinvaalin tuloksen ja vaalien toinen kierros joudutaan uusimaan syksyllä 2016.


title: Norbert Hofer

text: Norbert Hofer on toista kertaa naimisissa ja hänellä on neljä lasta.


title: Makarlanjärvi

text: Makarlanjärvi on 146,96 hehtaarin kokoinen järvi Salon kaupungin eteläosassa Varsinais-Suomessa. Särkisalon ja Perniön kuntien raja kulki ennen kuntaliitosta Makarlanjärven halki. Järvi oli Särkisalon suurin järvi.


title: Makarlanjärvi

text: Makarlanjärvi on pitkä ja kapea järvi. Sen pohjoisosassa on luonnonsuojelualue. Järven eteläosa on syvempi, ja syvin kohta löytyy järven kaakkoiskulmasta. Järven luusua sijaitsee matalammassa pohjoisosassa, josta saa alkunsa pieni Krapuoja. Makarlanjärven vedet laskevat Saaristomeren Laukaanlahteen Särkisalossa. Järven valuma-alueen järvisyys on 14 % ja peltoa alasta on 15 %.


title: Makarlanjärvi

text: Järvellä tehdyn koekalastuksen perusteella Makarlanjärven kalasto oli pääasiassa särkivaltaista, joiden lisäksi järvessä eli pieniä ahvenia. Järven linnusto on keskittynyt pohjoisosan ruovikko- ja luhta-alueelle. Makarlanjärvi ei ole erityinen lintujen lisääntymisalue, ja järvellä havaittiin vain 22 pesivää vesilintua vuonna 2005. Runsaimmat järven ympäristössä oleskelevat lintulajit ovat ruokokerttunen ja pajusirkku.


title: Makarlanjärvi

text: Makarlanjärven pintaa laskettiin 0,8 metriä vuonna 1934. Järven pintaa olisi haluttu laskea toiset 0,8 metriä vuonna 1954, mutta se hanke ei edennyt. 2000-luvun alussa järven luusuaan rakennettiin pohjapato ja avovesialuetta ruopattiin virtauksen lisäämiseksi, pinnan korottamiseksi ja veden laadun parantamiseksi.


title: Jonas and I

text: Jonas and I on suomalainen folkiin ja countryyn kietoutunutta pop-musiikkia soittava yhtye. Jonas and I julkaisi debyyttialbuminsa These Days 20. toukokuuta 2016.


title: Anastasija Davydova

text: Anastasija Semjonovna Davydova (, s. 2. helmikuuta 1983 Moskova) on venäläinen uransa päättänyt taitouinnin olympiavoittaja, maailmanmestari ja Euroopan-mestari. 170 senttimetriä pitkä ja 54 kilogrammaa painava Davydova edusti Trud Moskovaa.


title: Anastasija Davydova

text: Davydova osallistui urallaan kolmiin olympialaisiin, vuosina 2004, 2008 ja 2012. Vuosien 2004 ja 2008 kilpailuista hän voitti kultaa sekä pariuinnista Anastasija Jermakovan kanssa että joukkuekilpailusta. Vuoden 2012 kesäolympialaisissa Lontoossa Davydova voitti kultaa joukkuekilpailussa. MM-kilpailuista Davydova saavutti peräti 12 kultamitalia ja yhden hopean vuosina 2001–2011. EM-kilpailuista Davydova saavutti seitsemän kultamitalia.


title: Anastasija Davydova

text: Davydova lopetti uransa vuoden 2012 kesäolympialaisten jälkeen. Uransa jälkeen hän on toiminut valmentajana. Davydova on viidellä olympiakullallaan olympiahistorian menestynein taitouimari.


title: Elohopea(I)bromidi

text: Elohopea(I)bromidi eli merkurobromidi (HgBr) on elohopea- ja bromidi-ionien muodostama epäorgaaninen ioniyhdiste. Yhdistettä voidaan käyttää akusto-optisissa sovelluksissa, elektrolyyttinä elohopean puhdistuksessa ja orgaanisissa synteeseissä.


title: Elohopea(I)bromidi

text: Huoneenlämpötilassa elohopea(I)bromidi on väritöntä tai kellertävää kiteistä ainetta. Se muuttuu väriltään tummemmaksi valon vaikutuksesta, koska se hajoaa osittain metalliseksi elohopeaksi. Yhdiste on käytännöllisesti katsoen veteen liukenematonta, mutta liukenee väkeviin happoliuoksiin ja kuumaan ammoniumkarbonaattiliuokseen.


title: Elohopea(I)bromidi

text: Elohopea(I)bromidia voidaan valmistaa saostamalla elohopea(I)nitraatin vesiliuoksesta kaliumbromidin avulla. Sitä muodostuu myös elohopean ja bromin reagoidessa keskenään ja liuotettaessa elohopeaa vetybromidiin.


title: Elohopea(I)bromidi

text: Elohopea(I)bromidia voidaan käyttää akusto-optisten kuitujen valmistamiseen, elohopean metallurgiassa, orgaanisten elohopeayhdisteiden valmistamiseen ja katalyyttinä orgaanisen kemian synteeseissä.


title: Andre Marriner

text: Andre Marriner (s. 1. tammikuuta 1971 Birmingham) on englantilainen jalkapalloerotuomari. Marriner on toiminut vuodesta 2009 alkaen kansainvälisen jalkapalloliiton FIFA:n virallisena tuomarina.


title: Andre Marriner

text: Marriner toimi jalkapallotuomarina ensimmäisen kerran vuonna 1992, kun oikea tuomari ei saapunut paikalle Marrinerin ollessa katsojana. Vuonna 2003 hän teki debyyttinsä päätuomarina The Football Leaguessa. Englannin valioliigassa hän teki debyyttinsä marraskuussa 2004. Kaudella 2009–2010 Marriner tuomitsi Blackpoolin ja Cardiff Cityn välisen Englannin mestaruussarjan play-off-finaalin ja seuraavalla kaudella FA Community Shieldin. Kaudella 2012–2013 Marriner tuomitsi FA Cupin finaalin Wigan Athleticin ja Manchester Cityn välillä.


title: Golden Boy

text: Golden Boy tarkoittaa muun muassa seuraavia asioita:


title: Küng

text: Küng on muun muassa seuraavien henkilöiden sukunimi:


title: Formosat-5

text: Formosat-5 (myös Formosa Satellite No. 5) on Kiinan tasavallan avaruusjärjestön (NSPO) operoima kaukokartoitussatelliitti. Satelliitti on tarkoitus laukaista SpaceX:n Falcon 9 Full Thrust -raketilla heinäkuussa 2016.


title: Formosat-5

text: Formosat-5 on kaukokartoitussatelliitti, jonka päähyötykuormana on viisikaistainen SOC/CMOS -kaukokartoituslaitteisto, joka pystyy kahden metrin resoluutioon mustavalkokuvissa ja neljän metrin resoluutioon värikuvissa. Kaukokartoituslaitteisto ensimmäistä kertaa suunniteltu ja valmistettu kokonaisuudessaan Taiwanilla. Satelliitin toissijainen hyötykuorma, Advanced Ionospheric Probe (AIP) on taiwanilaisen National Central Universityn rakentama tutkimuslaite, joka tutkii ionosfäärin fysikaalisten olosuhteiden vaikutusta avaruussäähän ja tietoliikenteeseen. Satelliitti saa energiansa aurinkokennoista, ja sen massa on 525 kilogrammaa.


title: Formosat-5

text: Satelliitin suunniteltu käyttöikä on noin viisi vuotta, ja se korvaa edeltäjänsä, Formosat-2:n.